
Soarele juca prin frunzişul des al pădurii. 
Uhm o pornise aşa la întîmplare. Plecase numai 
ca să plece. Ultima vinatoare de Sivi fusese îm- 
belşugată. Un timp lung, cit va fi carne proaspă- 
tă, carne uscată şi carne afumată, nu vor face 
altă vinătoare. Nimeni nu avea nevoie de el. Pă- 
şea liniştit, printre trunchiurile înalte, fără să 
stirnească nici un zgomot. Nu încerca anume să 
nu facă zgomot ; trupul lui ştia să se strecoare, 
fără să clintească o frunză măcar, tălpile lui fe- 
reau cracutele uscate şi alegeau drumul, nasul şi 
urechile lui căutau să aibă vintul în față. El îşi 
trudea mintea. Gindul licărise de mult, dar se 
stinsese. Acum pilpiia iar, dar era atît de încur- 
cat. Uhm mergea repede, ca şi cum ar fi vrut să 
ajungă undeva, şi ochii lui vedeau pentru el. 
Gindul acela era stirnit de două lucruri şi 
întîmplări mai vechi : apa şi carapacea mică. Era 
ceva, o legătură, între apa pe care o putea ridica 
din apă şi carapacea aceea. Uhm simţea că asta 
însemna ceva, dar nu putea să limpezească ce. Şi 
gîndul lui se lega şi de Luuh. Luuh, carapacea, 
apa, carapacea, apa, Luuh... Şi mai era ceva, 


ceva pe care ochii lui Uhm il văzuseră. Ce ? Un- 
de ? Uhm se opri, nemișcat, între trunchiurile 
înalte, cu lumina soarelui strecurindu-se ver- 
de-galbenă spre el. Tot trupul i se arcuise. Uhm 
îşi pindea gîndul, cum învățase să pindească 
prada. Cînd o luă sprinten la goană, ştia aidoma 
locul către care pornise. Acolo, departe, dincolo 
de a doua cotitură largă a apei, unde malul se 
ridica, acolo, în lutul galben, se afla acel ceva 
care il frămînta, gindindu-se la apă, la carapace 
şi la Luuh. De la sine, trupul lui coti spre dreap- 
ta, ocolind locul unde Nalc — mistrețul — şi puii 
scormoneau sub frunze, căutînd hrana. Acum îşi 
aducea aminte cînd văzuse „acel ceva”. Se întor- 
cea cu un Uvi — iepurele — pe care îl ucisese 
lîngă a treia cotitură a apei şi se grăbea spre peş- 
teră, fiindcă noaptea era atit de aproape. Atunci 
nici nu ştiuse că ochii lui zăriseră lucind „acel 
ceva” acolo, în malul de lut. 

leşi din pădure şi, dincolo de iarba grasă şi 
aproape albastră de atitea flori albastre, dincolo 
de înaltul stufului subțire, era apa de-a lungul 
căreia se întorsese şi atunci, de mult, cînd noap- 
tea era atit de aproape şi trupul iepurelui i se 
răcea pe umăr. 

Uhm ajunse la malul înalt, deasupra apei care 
se întindea largă şi domoala, cu sălcii multe, cu 
stuf şi papură legănate de vintul uşor. Pe 


povirnigul aproape drept, cam la mijlocul urcuşu- 
lui, în galbenul uscat, Uhm văzu ceea ce ochii lui 
văzuseră atunci, lucirea verzuie pe care acum o 
căuta. Se catara, îşi intepeni picioarele şi începu 
să scormonească pămîntul, să-l îndepărteze, ca 
să scoată la lumină ceea ce ştia că este o carapa- 
ce de Bari — broasca ţestoasă — dar o carapace 
mare. „Numai să nu fie spartă”, gîndi Uhm, dînd 
cu băgare de seamă tarina la o parte. Încet, ro- 
tundul osos începu să apară, şi Uhm se bucură. 
Nu-i era încă limpede de ce, dar voia carapacea 
mare. Cînd, în sfirşit, o avu in mina, era încă atît 
de plină de lut, încît nu putea să ştie decit că e 
întreagă, dar nu şi dacă nu e crăpată. Uhm se 
strecură spre apă şi, căutînd un loc unde racul 
cel mare să nu fie ascuns între pietrele late, se 
lăsă pe glezne şi se apucă să spele carapacea. 
Cînd o ridică plină de apă, şi apa nu curse din 
ea, se bucură că e de tot întreagă. leşi pe mal şi 
se aşeză pe o salcie căzută acolo de mult. Privea 
carapacea mare, foarte mare, plină cu apă din 
fața lui şi, tinind-o cu o mînă, cu cealaltă începu 
să lovească uşor apa din ea. Se jucă astfel un 
timp, apoi, golind-o, o porni către peşteră. 

Era mulțumit. Mergea încet, cu vintul din spa- 
te, un vînt uşor care-i flutura abia coama roşca- 
tă. Era dus cu mintea la Luuh. Da, pentru Luuh 
voise carapacea mare. Luuh va putea să ia multă 


apă din apă si să aibă la indemina, cînd va ricii 
pieile. Ochii lui Luuh vor străluci tare, privind 
carapacea cea mare, şi cînd îl vor privi pe el vor fi 
încă plini de strălucire. Gindind la Luuh, simțea 
un foc care-l ardea, un fel de durere nelămurită, 
şi în gît, ca ceva care nu trecea, parcă ar fi înghi- 
tit o bucată prea mare de carne. Il îneca. Îşi trase 
răsuflarea, ca să alunge nodul acela. Se opri 
scurt. Nările îi vesteau ceva neplăcut. Ceva ne- 
plăcut, care se afla departe de el, dar nu destul 
de departe ca mirosul său să nu-l fi simțit. Ce ? 
Se roti uşor pe loc şi prinse vintul. Mirosul venea 
cu vintul, de acolo, din pădure şi din urma lui. 
Ceva mort ! Dar ce ? Puse carapacea la adăpostul 
unor rădăcini ieşite pe jumătate din milul apei şi 
porni. Auzise de mai multe ori pe vinatori 
spunînd că nu e bine să nu ştii ce a fost ucis şi 
de cine a fost ucis. Nu ştia cum va face ca să afle 
cine ucisese, dar cel puțin va afla cine fusese 
ucis. Un timp îşi alese drumul cu greu, apoi simți 
întocmai de unde vine mirosul, şi înaintă, cu 
toate simțurile ascuţite — gata de fugă sau să se 
catere într-un copac, dacă s-ar ivi o primejdie. 
Cunoştea mai puțin pădurea în partea aceasta. 
Îşi aminti că undeva, la marginea ei, încep Ierbu- 
rile Înalte. Arborii se răriră în jurul lui. Ajunse la 
capătul pădurii. Printre ultimele trunchiuri văzu 
întinderea cu iarbă lungă, unduind şi 


ascunzindu-i ce se petrecea acolo de unde miro- 
sul venise pînă la el. Dar ochii lui prinseră în 
văzduhul albastru rotirea înceată a lui Marani — 
vulturul cu gitul fără pene — şi erau mai mulți. 
„Un hoit foarte mare, gîndi Uhm, Marani sînt 
multi !” Simtea că mai sînt şi alţii, într-o vale pe 
care nu putea să o vadă din pricina Ierburilor 
Înalte. Şovăi o clipă. Ar fi trebuit să se întoarcă. 
Auzise pe vinători spunind lîngă Focul cel Mare 
că nu e bine să te apropii de vulturi cînd sfişie 
prada moartă. Dar voia să vadă ceea ce nu mai 
văzuse. Voia să vadă cum sfişie vulturii prada 
moartă, şi mai ales din ce se hrănesc Marani, din 
leşul cui ? Începu să se strecoare prin Ierburile 
Înalte. Într-un fel, ştia că de sus păsările îl văd 
sau pot să-l vadă. Iarba era mlădioasă şi verde şi 
nu foşnea sub strecurarea lui. Era înaltă aproape 
cît el, în unele locuri, şi le alegea tocmai pe ace- 
lea. Cînd era mai scurtă, se lăsa în jos, şi se furi- 
sa, pitindu-se. Uneori se tira ca Til — sopirla — 
sau cu Vafi — şarpele atit de primejdios — Vafi 
cel cu semnul negru pe frunte, Vafi a cărui muş- 
cătură aducea moartea mai repede ca izbitura 
pietrei, tot atît de repede ca izbitura bitei 
vînătorului. Uhm îl văzuse pe Vafi. Îl văzuse pe 
Vafi muşcind pe Uvi cel cu urechile foarte lungi. 
Iepurele se zbătuse abia, şi rămăsese nemişcat. 


Uhm înainta către marginea dealului pe care o 
simțea acum aproape. Acolo iarba nu mai era 
destul de înaltă ca să poată sta în picioare. Şi 
sus, în albastru, Marani se rotea în cercuri. Şi 
alți vulturi veneau de peste tot şi se lăsau să 
alunece pînă în adincul văii unde se afla acel 
ceva din care pleşuvii se hrăneau. Tirindu-se pe 
ultimii cîțiva paşi ce i-ar mai fi avut de făcut, 
ajunse chiar la începutul coborişului lin. Doar un 
rînd de iarbă subțire îi apăra fața, şi prin străve- 
ziul ei privi. Aproape în vale, dar încă pe povirniş, 
păsările uriaşe smulgeau cu ciocurile dintr-un 
hoit pe care-l acopereau. Cînd şi cînd filfiiau din 
aripi. Unii, mai la o parte, tinind cu gheara halca 
mai mare pe care o apucaseră, o sfirtecau liniştit. 
Dar, din cauza mulțimii lor, Uhm nu putea să 
vadă din ce se hrăneau. Capul leşului era îndrep- 
tat către vale, nici nu putea măcar să-l zărească. 
„Trebuie să fie cel puţin un Kraha-orocul — dar 
un taur mare”, se socoti Uhm. Cine omorise pe 
Kraha ? Cine pregătise ospatul vulturilor ? Cînd, 
în sfîrşit, mişcările marilor pleşuvi descoperiră, 
pentru scurt timp, picioarele din spate ale pradei 
lor, Uhm ştiu că nu mai văzuse niciodată — fie 
vie, fie moartă — copita aceea, mult mai mare 
decit capul său, mare cit capul bitei lui Var. Fără 
să stea pe gînduri, Uhm începu să se strecoare 
repede, dar cu mare băgare de seamă, ca să 


ajungă acolo unde Ierburile Înalte îl puteau as- 
cunde — şi de acolo, între copacii pădurii. Odată 
la adăpostul lor, o porni la goană către Peşteră, 
ca să aducă vestea că în vale Marani se hrănea 
dintr-o făptură uriaşă. În mintea lui Uhm se în- 
cuibase o teamă nelămurită, ca de o primejdie 
mare. 

Fiara care ucisese făptura atit de mare din ca- 
re vulturii se ospătau putea să fie pe undeva, pe 
aproape. Cînd înţelese aceasta, groaza se sălăşlu- 
ise în toate mădularele sale, o groază cu atît mai 
puternică, cu cît nu-şi putea închipui o aseme- 
nea fiară, dar după mărimea leşului ştiind că 
trebuie să fie năprasnică. 

Vanu împărțea carnea vinatorilor cînd Uhm 
ajunse la peşteră. Soarele era aproape la margi- 
nea lumii, şi norii roşcaţi parcă aşteptau ca să-l 
prindă. Năduşeala abia dacă înrourase trupul lui 
Uhm, care acum era cit al lui Durg, deşi încă 
mult, mult mai subțire. Uhm era printre cei mai 
înalți dintre vinători. Uhm se opri lingă intrarea 
peşterii, şi de acolo, în timp ce Vanu împărțea 
carnea, spuse : 

— Uhm a văzut pe Marani sfişiindu-şi prada. 

— Unde ? întrebă Vanu, dindu-i partea lui 
Gom. 


— Dincolo de Ierburile Înalte, dincolo de pădu- 
re, înainte de cotul al treilea al apei, răspunse 
Uhm. 

— Ce pradă sfişia Marani? întrebă Vanu, 
dindu-i partea lui Rah. 

— Uhm nu ştie ! 

Mur, care mînca lîngă Focul cel Mare, începu 
să rida, şi toti vinătorii risera, şi obrazul lui Uhm 
se înroşi, fiindcă simţea batjocura. Şi atunci Var, 
din culcusul de frunze, spuse tare : 

— Uhm nu a văzut nimic! A întîlnit o pană, şi 
s-a speriat ! Du-te la apă şi curăță pieile ! 

Si risul vînătorilor se inteti. 

— Ce pradă sfişia ? întrebă printre risete Lan, 
şi risetele se potoliră. 

— Am văzut o copită uriaşă, mai mare decit 
capul meu ! Mare cit capul bitei lui Var ! 

— Capul bitei lui Var e foarte mare. Poate nu 
ai văzut bine. 

— Am văzut bine ! se încăpățină Uhm. Am vă- 
zut multi Marani. Copita era mare cit capul bitei 
lui Var. Era cenuşie. Era despicată. Semăna cu 
copita lui Savani. 

În umbră, femeile şi copiii mai mari se aduna- 
seră şi ascultau. Şi vînătorii ascultau. Soarele 
căzuse în golul de dincolo de marginea lumii, 
numai focul din nori mai ardea, roşu deschis. 
Vintul mişca frunzişul pădurii atît de aproape. 


Deasupra peşterii, păsările tipau cînd şi cînd, 
căutindu-şi locul pe ramuri. 

— Era copita lui Panir, spuse Vanu, 
intinzindu-i carnea lui Sag, şi Uhm veni către 
Vanu, fiindcă acum avea să fie rindul lui să-şi 
primească hrana. 

— Cine e Panir ? întrebă el în tăcerea care se 
lăsase. 

— Panir e uriaşul cu două coarne pe botul 
lung. Panir mănîncă iarbă şi are pielea mai groa- 
să decit... Vanu şovăi o clipă şi, negăsind „decît 
ce” era mai groasă pielea lui Panir — rinocerul — 
sfirşi, intinzindu-i carnea : Mai groasă decît foar- 
te groasă... Apoi adăugă, intorcindu-se către 
Lan : Tirh a arătat vinătorilor copita lui Panir, 
cînd Vanu si Lan abia începuseră să strige în 
urma lui Sivi. 

Din culcuşul de frunze de unde mai niciodată 
nu se amesteca în vorbă, Goroh, cel mai vechi 
dintre vinatori, care avea părul aproape alb, spu- 
se, şi glasul lui greu se auzi pina departe : 

— Am întîlnit pe Panir cînd Tirah ducea 
vînătorii pe urmele lui Sivi — calul. Panir e mai 
mare decît Kraha cel mai mare, şi fuga lui scutu- 
ră pămîntul. Numai Anthar — fiara uriaşă, gal- 
benă, cu plete negre, Ranu — hiena întunericului 
şi Osumi — ursul cenuşiu se pot măsura cu 
Panir. 


Nu mai rise nimeni. Vinătorii mincau, în timp 
ce femeile împărțeau hrana femeilor mici şi mari, 
bărbaţilor mici şi nevinatorilor care acum erau 
mulți. 

Atunci Vanu întrebă pe Goroh : 

— Crezi că Anthar, Osumi sau Ranu au ucis 
pe Panir ? 

— Nu ştiu. Voi merge să văd pe Panir, după ce 
vulturii vor fi lăsat oasele albe. Voi spune 
vinatorilor cine l-a ucis pe Panir. Apoi, după un 
timp de tăcere, cînd nu se aştepta nimeni să-i 
audă glasul, adaugă: Uhm a fost cuminte, să 
vrea să ştie ce mănîncă pleşuvii. Va fi un vinător 
printre vinătorii lui Vanu şi Lan. 

Uhm simți căldura multumirii cuprinzindu-i 
trupul. 

Din culcuşul său, Var auzise şi el, şi Uhm îi fu 
şi mai nesuferit, şi atunci spuse : 

— Toţi vinătorii ar fi făcut ca Uhm. Eu as fi 
alungat pe Marani şi aş fi ştiut că e Panir! Lui 
Var nu îi e frică de Marani ! 

Vocea lui Goroh se ridică aspră : 

— Var singur nu ar fi putut să alunge vulturii. 
Cînd sfirtecă stirvul, atacă vinatorul. Nu ai fi şti- 
ut că e Panir, fiindcă nu ai văzut nici urma lui 
Panir. Odihneşte-te in culcuşul de frunze. 

Urmă o nouă tăcere, apoi Goroh glăsui : 

— Uhm, vino lingă mine să-ți mănînci carnea. 


Si Uhm se îndreptă către peretele peşterii, un- 
de Goroh îşi avea frunzişul, şi se aşeză lingă el, 
dar trecuse cît de departe de Var. 

Goroh mai spusese astfel încît să-l audă toti 
vinătorii : 

— Uhm poate să doarmă lingă Goroh. Uhm va 
fi un vinator printre vinătorii lui Vanu şi Lan. 


* 


Panir fusese ucis de Osumi — ursul cenuşiu, 
mărturisise Goroh vinatorilor, după ce cercetase 
locul şi oasele, cu de-amănuntul. Apoi Goroh 
adăugase : 

— Osumi nu vinează de mai multe ori în ace- 
eaşi parte. Osumi este departe. Vinătorii nu au 
de ce să se teama. 

Niciodată Uhm nu-l auzise vorbind pe Goroh. 
Vanu şi Lan şi toti vinătorii îl ascultaseră. Vanu 
era mulțumit că Goroh ştia cum luptă Osumi, şi 
obiceiurile lui. Lan se gindea la Tirh care stiuse 
că pădurea ardea, fără să o vadă că arde, la Tirh 
care trimisese pe Vanu şi pe Lan în fruntea 
vinatorilor tineri la peşteră, ca să-i scape pe cei 
rămaşi acolo. Îşi aducea aminte de noaptea aceea 
cumplită, cînd focul voia să-i împresoare. Atunci 
Goroh rămăsese cu Tirh. Împreună cu ceilalți 
vinaūtori, care luaseră Pasul cel Lung, îi întilniseră 


pe Vanu, Lan si pe cei fugiti cu ei, dincolo de apa 
care fusese mare şi era încă mare, cu toată sece- 
ta năprasnică. Lan era cu mintea la Tirh. Acum 
vedea toată lupta vinatorilor lui Tirh cu Anthar si 
se cutremura. Dintre toti cei care fuseseră atunci 
cu Tirh, numai Goroh rămăsese viu, şi acum 
Goroh era printre vinatorii lui Vanu şi Lan şi mai 
niciodată nu se amesteca în vorba lor cînd se 
aflau strinsi lîngă Focul cel Mare. 

Farih se întreba cum ştiuse Goroh că a fost 
Osumi, si nu Anthar sau Ranu ? Şi alți vinatori 
ar fi vrut să ştie acelaşi lucru. Farih, 
sprijinindu-se în bita, întrebă : 

— Cum a ştiut Goroh că e Osumi şi nu Anthar 
sau Ranu ? 

— Farih nu era încă vinator cînd a luat Fuga 
cea Mare din peştera de dincolo de pădurea arsă. 
Tirh m-a învăţat să văd urmele. Le văd. 

— Nu înțeleg ce vezi, Goroh! se încăpățină 
Farih. Vezi că a fost frint gitul lui Panir. Nu-l vezi 
pe Osumi, nici pe Anthar, nici pe Ranu ! Atunci 
cum ştii care a fost ? 

Goroh tăcu un timp lung, şi Uhm zări în iarbă, 
fugind, şopirla verde. Vintul se schimbase şi le 
bătea în față. Uhm auzi cum undeva, departe, 
Sivi chema pe Sivi, ca să meargă la apă, şi, după 
nechezat, ştiu că Sivi era liniştit. Goroh stătea 
rezemat în bită şi se uita la iarba sau la oasele 


albe ale lui Panir, care zăceau împrăştiate. Stril 
— pasărea alb cu negru — săgeta peste întinderi, 
şi Fral — pasărea dimineții — se înălța către soa- 
re. Uhm auzi sunetele ieşite din ciocul ei atît de 
limpede, încît parcă ar fi fost chiar în urechile lui. 
Vinatorii aşteptau. 

— Anthar ar fi înfipt colții în gâtul lui Panir, 
spuse, în sfirşit, Goroh. Vorbea rar, căuta să dea 
un chip gîndurilor care nu erau gînduri, ci ce ştia 
el despre lucruri. Anthar ar fi sfişiat pielea lui 
Panir, şi ghearele ar fi lăsat semnul pe oase. S-ar 
fi tăvălit pe iarbă. Iarba nu este frintă. Fiara gal- 
bena cu negru ar fi mers la apă în salturi lungi. 
Urma i-ar fi fost departe de oase, şi peste tot în 
jurul lor. După un timp s-ar fi întors şi ar fi 
mîncat din nou. Aşa cum e iarba şi cum sînt ur- 
mele pe oase nu a putut fi Anthar. 

Şi iarăşi Goroh tăcu îndelung. Toţi tăceau şi 
ascultau incordati, simțurile lor erau ciulite la tot 
ce era în jur, şi fiecare ar fi ştiut dacă se apropie 
cineva. 

— Ranu — fiara întunericului, Hiena neagră 
— nu înfruntă pe Panir. Ca să-l înfrunte, Panir ar 
fi trebuit să fie rănit, să aibă piciorul rupt, să nu 
se poată să se apere. Atunci hiena ar fi venit 
asupra lui Panir. I-ar fi sfişiat gitul. Ar fi mîncat 
mult, mult, mult de tot. Apoi s-ar fi dus la apa. 
S-ar fi întors şi ar fi mîncat iar. Ar fi sfărimat 


oasele. Plesuvii nu ar fi avut ce să manince, după 
ce ar fi sfirşit Ranu. Toate oasele lui Panir ar fi 
fărimate. Fiara întunericului nu ar fi lăsat nici o 
urmă în iarbă. Ea nu lasă urmă. Nu face zgomot. 
Este făptura cea mai tăcută. Poate veni pînă lingă 
foc, ca să-şi ia prada. Păşeşte atît de uşor, încît 
nimeni nu o aude. Numai cînd sfarmă oasele ştii 
că a fost Ranu, umbra neagră! Oasele sînt în- 
tregi, nu a fost hiena, încheie Goroh. 

În liniştea mare, plină de viață măruntă, care 
nu putea însemna primejdie, grohăitul lui Nalc, 
chemindu-si puii, se auzi pină departe, dar toti 
ştiau că vîntul duce spre Nalc vestea că vinatorii 
sînt multi, şi Nalc va ocoli vinătorii în drumul lui 
spre apă. 

— Osumi — ursul cenuşiu — se măsoară cu 
Anthar, reîncepu Goroh. Se măsoară cu Ranu. 
Viînează pe Kraha-orocul — chiar şi pe taurii 
foarte mari. Vineaza pe Panir — rinocerul cu do- 
ua coarne. Poate să-l ucidă pe Ranu. Poate să-l 
ucidă pe Kraha, dacă l-a despărțit de turmă. Poa- 
te însă fi învins de Anthar — fiara galbenă cu 
negru — sau poate să-l răpună ! Cînd vineaza, 
fringe gitul. Apoi mănîncă o dată. Nu se întoarce 
unde a vinat. Lasă urme pe unde trece. Goroh 
făcu cîțiva pasi si, aplecindu-se în iarbă, spuse : 
Uitaţi-vă aici. Urma e lată. Tălpile uriaşe ale lui 
Osumi au strivit iarba. 


Toţi se apropiară si priviră cu băgare de sea- 
ma. Uhm se strecurase cit mai aproape de Goroh, 
şi deodată văzu că pe lingă urma lată mai sînt, în 
dreapta şi în stinga ei, alte două, mai mici, şi 
zise : 

— Goroh, dar mai sînt două urme, şi cu dege- 
tul le arătă. 

Goroh se ridică zimbind în barba sură şi, 
punind mina pe umărul lui Uhm, îi lămuri ne- 
dumerirea : 

— Osumi nu era singur. Era cu puii. leşise de 
sus, din pădure, ca să-i înveţe să vineze. Panir 
păştea aici liniştit. Osumi a venit cu vintul în 
față. Panir nu l-a simţit. Osumi a frint gitul lui 
Panir. Uite aici — şi Goroh arătă frintura. Apoi 
adăugă, arătindu-le pe oase : Aici e urma coltilor 
lui Osumi mare, aici a unuia din pui. Şi aici, şi 
aici. Au mîncat. Pe aici au plecat către apă. La 
început au mers alături. Sint trei urme. Acolo 
rămîne o singură urmă. Puii au trecut în spatele 
fiarei mari, fiindcă iarba era prea înaltă. 

Stind adunați unii lîngă alţii, vînătorii cerce- 
tau oasele cu urmele de colti, trecindu-si-le din 
mina in mina. Apoi priviră cu luare-aminte cum 
era strivită iarba. 

— Osumi şi puii sînt departe, mai spuse 
Goroh. Fiara uriaşă nu se întoarce unde a ucis şi 
a mîncat o dată. Nu se hrăneşte alungind pleşu- 


vii. Acum am spus lui Farih de ce era Osumi, şi 
nu Anthar sau Ranu. Mă întorc la peşteră. Şi 
ridicîndu-şi bita pe umăr se uită la Vanu. 

— Ne întoarcem la peşteră, hotări acesta, şi 
toți o porniră într-acolo. Soarele ardea sus, în 
miezul zilei. Cerul era albastru şi norii subțiri şi 
străvezii se pierdeau în depărtările zării. Uhm ar 
fi întrebat încă multe pe Goroh, dar nu îndrăz- 
nea. Erau atitea şi atitea de înţeles şi de descur- 
cat. Atitea pe care ar fi vrut să le desluşească. 

Fiecare luase din oasele lui Panir. Nu fiindcă 
voiau să facă ceva anume din ele, dar fiindcă 
puteau, poate, face ceva din ele. Nu ştiau încă ce, 
dar se îndoiau că le vor găsi o întrebuințare. 
Erau mari şi grele. Vanu şi Lan luaseră şi duceau 
uşor capul greu, cu coarne pe botul lung. Uhm 
alesese două coaste desprinse. 

Uhm lăsă vînătorii să ia drumul peşterii, şi el 
coti către apă. Scoase, de unde o pitise, carapa- 
cea cea mare şi, în fugă, ajunse vinatorii din ur- 
mă, dar nu se amestecă printre ei. 

Luuh curăța o piele cu blană a lui Savani. În 
genunchi, lingă apă, o întinsese în fața ei. Ca să 
nu alunece spre ea, în mişcarea riciitorului ținut 
cu amîndouă mîinile, o intepenise cu pietre. Uhm 
se apropie de apă, umplu carapacea mare şi o 
aduse lingă Luuh, plină. O aşeză în iarbă, lingă 
mina dreaptă a lui Luuh. De jos, Luuh privi ca- 


rapacea şi apa din ea in care se rasfringea cerul, 
dar Luuh nu vedea cerul, vedea carapacea mare 
şi apa din ea. Luuh se oprise din lucru şi, 
ridicîndu-se pe genunchi, înălță fața către Uhm. 
Ochii lui Luuh străluceau foarte tare. Uhm simţi 
un foc arzind in el şi, intorcindu-i spatele, fugi 
către peşteră. Nu ar fi vrut să fugă, dar simțea in 
ceafă ochii plini de scintei ai lui Luuh, şi fugea 
cum fugise cînd Tilic se afla pe urmele lui. 


* 


Cum învățase de la Durg meşteşugul şi ciudă- 
teniile pietrei, Uhm începu să înveţe de la Goroh 
meşteşugul si ciudățeniile urmelor. Goroh se 
lăsase la început rugat. Era batrin şi ursuz, dar 
pina la urmă începu să răspundă la întrebările 
lui Uhm. Citeodată aştepta mai multe zile ca să 
găsească o anumită urmă şi sa-l înveţe despre 
ea. Uneori însă nu-i putea răspunde. Astfel, 
Goroh nu ştia de ce din orice piatră, chiar dacă 
face scinteie, scînteia nu trece in iască. Nici de ce 
piatra rămîne rece şi focul e cald, nici multe, 
multe. Uhm aproape nu se dezlipea de Goroh, şi-l 
întreba tot timpul cîte ceva. Într-o zi, Goroh îi 
spuse cum arsese pădurea, atunci, de mult, cînd 
Uhm era foarte mic. Cum muriseră atît de mulți. 
Şi-i vorbi despre Tirh şi despre vinătorii cu alb în 


plete, şi că aceştia muriseră toti într-o luptă cu 
Anthar. Altădată îi povesti că Vanu şi Lan şi cei- 
lalti, care erau vinatori înainte să ardă pădurea, 
înțeleg urmele, dar nu ca el, fiindcă el le-a învățat 
cu Tirh. Ceilalţi toti nu ştiu, pentru că erau prea 
tineri. 

— De ce nu le spui tu despre urme ? întrebase 
Uhm, tu ştii tot, despre toate urmele. 

— Ştiu mult despre multe urme, răspunsese 
Goroh, dar vinătorii sînt departe de mine... Sint 
între ei. Tu eşti singur, fiindcă nici un altul nu e 
ca tine. Eu sînt singur, fiindcă nici un altul nu e 
ca mine... 

— Atunci tu şi cu mine sîntem la fel, spusese 
rizind Uhm, şi Goroh risese şi el. 

Altădată, Uhm revenise : 

— Cînd ai să le spui despre urme vinatorilor 
tineri ? 

— Vorbesc greu, nu ştiu să le spun. Tirh vor- 
bea uşor. Vanu sau Lan ar trebui să-i înveţe ! 

— Am să le spun eu cînd am să ştiu tot, răs- 
punse Uhm, şi Goroh risese : 

— Ai să ai coama albă, şi tot n-ai să ştii tot 
despre urme, dar ai să afli tot ce ştiu eu ! 

— Şi aşa e foarte bine! răspunsese Uhm, 
batind din palme. 


Bucuria lui că desluşeşte tot mai mult si mai 
mult despre urme se împletea în Uhm cu triste- 
tea. Dar Uhm nu ştia că e trist. 

Uhm era trist, fiindcă Luuh nu mai avea cara- 
pacea cea mare. Femeile mari se adunaseră în 
jurul lui Luuh, şi Vacri spusese încruntată : 

— Luuh nu împarte culcuşul nici unui 
vinator. De ce ea să aibă carapacea ? E doar o 
femeie mică. Nu are nevoie de carapace ! Eu iau 
carapacea. 

Dar Trali, Sumi, Oriti şi altele se năpustiseră. 
Toate erau printre femeile mari. Fiecare voia ca- 
rapacea. Larma se făcuse atît de mare, încît 
Vanu trimisese pe Farih să vadă ce fiară se rătă- 
cise printre femeile mari şi mici. Acesta se întor- 
sese rizind şi spusese vinătorilor ce se petrecea. 
Atunci Var se ridicase de lingă Focul cel Mare şi 
ceruse carapacea pentru Trali. Rong se împotrivi- 
se. Rong o voia pentru Sumi, şi se făcu larmă şi 
între vinători. Vanu, supărat că vinătorii se cear- 
tă, strigase tare : 

— Femeile să aducă aici carapacea. Am s-o 
împart. 

Vinatorii tăcuseră şi se aşezaseră. Dar femeile 
nu voiau să aducă lui Vanu carapacea. Atunci 
Lan coborise către apă, acolo unde femeile se 
certau. Luase carapacea din iarbă, o golise de 
apă şi se întorsese lingă Focul cel Mare. Toate 


femeile mari şi mici veniseră să vadă imparteala 
lui Vanu. Nimeni nu mai vorbea. Numai Luuh 
rămăsese lingă apă şi începuse din nou să riciie 
pielea de Savani. Dar Uhm, de pe locul lui, de 
unde cioplea piatra, văzuse în ochii lui Luuh do- 
ua lacrimi mari, care se rostogoliseră pe fața lui 
Luuh, înainte ca ea să plece capul în jos. Şi la- 
crimile lui Luuh îl arseseră pe Uhm mai rău ca 
para focului. 

Lan întinsese carapacea lui Vanu, şi Vanu o 
răsucise pe față şi pe dos, o privise un timp, apoi 
spusese : 

— Carapacea rămîne lingă Focul cel Mare. 

Si, într-un fel, toată lumea se simtise multu- 
mită, fiindcă fiecăruia îi fusese frică să nu o ca- 
pete altul. Orti şi Xisi mai erau supărate, dar 
tăcuseră şi nu spuseseră nimic, deşi Vanu şi Lan 
nu ceruseră carapacea pentru ele, cu toate că ar 
fi putut să o facă. 

Odată ajunşi în culcuşurile lor alăturate, 
Vanu şoptise lui Lan : 

— Cine a adus carapacea ? 

Lan stătuse un timp tăcut, apoi răspunsese : 

— Luuh avea lacrimi în ochi. Uhm a adus ca- 
rapacea pentru ea. Femeile mari i-au luat-o. Ca- 
rapacea e a lui Uhm. El a găsit-o şi a adus-o. Are 
o carapace mică. Bea apă din ea. 


Vanu tacuse un timp foarte lung, apoi vorbise 
către Lan : 

— Carapacea va rămîne lingă Focul cel Mare. 
Vinatorii vor căuta altele, fiecare pentru una din 
femeile mari. Cînd vor fi destule, Luuh va căpăta 
carapacea lui Uhm. 

— Chiar dacă Uhm nu va avea încă bită ? în- 
trebase Lan. 

— Crezi că Var va încerca să ia carapacea de 
la Luuh ? Şi că Uhm va fi nevoit să o apere ? 

— Cred că Var va încerca orice, ca să-l facă pe 
Uhm să se măsoare cu el şi să-l ucidă ! murmu- 
rase Lan. 

— Şi totuşi, cînd va veni timpul, va trebui ca 
Uhm să aibă bita vinatorilor ! 

— Să i-o dai cit mai tîrziu ! 

— Numai să pot ! oftase Vanu. 


Uhm ucisese o vulpe roşie foarte mare, un 
Rapi. Cu ea pe umăr se abătu pe la luminişul lui 
Bari. Poate simtise că Luuh este acolo. Luuh 
avea în mînă mai multe bucăţi de piele de Sivi şi 
le amestecase între ele. Uhm se opri lingă ea şi 
aruncă jos pe Rapi, care căzu cu o bufnitură 
surdă. Rapi era rece şi intepenit. Uhm îl aducea 
de departe. O privea pe Luuh de sus, şi ea ridică 


ochii spre el. Acum zimbea, dar Uhm nu putea să 
uite lacrimile care fuseseră în ochii ei. 

— Ai ucis un Rapi foarte mare, spuse Luuh. 

— II duc în fața Focului cel Mare. 

— Cere lui Vanu blana lui Rapi. Am să-ţi fac 
din ea o învelitoare pentru şolduri mai bună ca 
cea pe care o porți. Blana lui Rapi e frumoasă. 


Uhm ceruse blana lui Vanu, şi Vanu i-o dădu- 
se, şi în dimineața aceea Luuh curăța blana. 
Uhm, pe povirnigul din fața peşterii, cioplea o 
piatră nouă, privind-o din cînd în cînd pe Luuh. 
Îi plăcea să lucreze şi să o vadă acolo, în iarbă, 
nu prea departe. Pe o piatră mare pusese carapa- 
cea mică, plină cu apă, şi destul de des îşi muia 
degetul în ea şi uda spărtura nouă, de unde sări- 
se aşchia, ca să vadă dacă sărise cum voia el... 
Bărbaţii şi femeile foarte mici se jucau la soare, 
lîngă o salcie mare, cu o scorbură adincă. Aşa 
cum căzuse trunchiul, treceau prin el, dintr-o 
parte în alta, ca printr-un cotlon. Şi Uhm se ju- 
case aşa. Vinătorii erau în fața Focului cel Mare 
şi aşteptau să se prăjească, pe pietre şi în tepuse, 
carnea lui Nalc — mistrețul, ucis de Var. 

Femeile mari păzeau carnea lingă foc şi-l ti- 
neau treaz cu crengi uscate, subțiri. Alte femei 


erau lingă apă si curatau piei, sau rădăcini, sau 
intraseră în apă şi-l scoteau pe Xah — racul cel 
mare — dintre pietrele cu mil subțire. Unele fă- 
ceau învelitori de pus peste şolduri. Toate vor- 
beau şi rideau. 

Răcnetul lui Vral răsună sfişietor. În ge- 
nunchi, lingă pielea lui Sivi, Vral lăsase 
riciitoarea să-i cadă din miini şi avea ochii plini 
de spaimă. Uhm sări în picioare. Acolo, jos, Vafi 
— vipera cu dungă neagră — se ducea drept spre 
Vral, cu capul ridicat şi sisiind furioasă. Dintr-un 
salt, Uhm se aruncă între femeie şi şarpe, şi cu 
piciorul trimise un bulgăre de pămînt cu iarbă in 
atunci Uhm o lovi pieziş cu piatra cu care cio- 
plea. Colţul rotunjit atinse capul lui Vafi şi-l 
sfărimă. Vafi începu să se zbată. Uhm nu ştia că 
murise. Smulse o bucată de iarbă cu pămînt şi o 
trinti peste capul lui Vafi, apoi strivi capul sub 
picioare si simți cum trupul lui Vafi se 
zvircoleste. Vinătorii ajunseseră jos. Durg puse 
mîna pe umărul lui Uhm şi spuse zimbind : 

— Vafi moare o singură dată. De ce încerci să 
omori pe Vafi de două ori? Uhm se dădu la o 
parte, şi Durg ridică de coadă şarpele şi îl arătă 
vinatorilor. Goroh, oprit lingă Focul cel Mare, zise 
cu glas tare : 


— Dacă Uhm ar fi avut bită, Uhm ar fi ucis 
mai uşor pe Vafi. 

— Uhm poate să aibă bită, răspunse Vanu. 

— Tarh are două bite ! Dau una lui Uhm. Tarh 
o dă lui Uhm, în fața Focului cel Mare. 

Toţi se urcaseră către platformă, şi Uhm simți 
cum inima îi bate foarte tare, ca atunci cînd 
Luuh venea către el. 

Vinatorii se aşezară la locurile lor, si Tarh 
aduse bita şi o întinse lui Vanu. Vanu o luă, o 
cintari în mina, apoi o întinse lui Uhm : 

— Cînd vei veni cu bita în fața Focului cel Ma- 
re te vei putea măsura cu oricare dintre vinatori. 
Şi oricare dintre vinători se va putea măsura cu 
tine. Să nu uiţi asta. Înainte să ştii să mînuieşti 
bita să nu vii cu ea în fața Focului cel Mare. Şi 
Uhm luă bita atît de grea din miinile lui Vanu. 

După ce Uhm ieşi din Peşteră, Vanu şi Lan se 
întoarseră în culcuşurile lor alăturate şi Lan spu- 
se încet : 

— E încă prea slab, bita e încă prea grea pen- 
tru el. 

— Nu puteam şti că Tarh îi va da una. Pînă 
cind Uhm şi-ar fi făcut singur bita, ar fi trecut 
mult timp. Atunci braţele lui ar fi ajuns destul de 
puternice, răspunse Vanu. 

— Dacă Var va cere să se măsoare cu Uhm, ce 
vei face ? întrebă după un timp de tăcere Lan. 


— Ti-am spus că nu pot să-l ucid pe Var. E 
unul dintre cei mai buni vinatori. 

— Va veni timpul cind Var va incerca si se 
masoare cu tine, ca sa fie el in fruntea 
vinatorilor. 

— Cît Vanu şi Lan vor fi împreună, Var nu va 
încerca să se măsoare cu unul dintre noi, răs- 
punse liniştit Vanu, apoi adaugă : Dar va încerca 
să ucidă pe Uhm. 


Uhm îşi minuia bita. La început, de cîte ori în- 
cercase să o rotească deasupra capului, bita îl 
trăgea înainte şi-l culca pe jos. Ajunsese să o 
ridice destul de bine, dar nu încă să ştie să lo- 
vească cu ea. I se părea că niciodată nu va ajun- 
ge să o folosească aşa cum o foloseau toti 
viînătorii. Era atit de grea. Fusese a lui Tarh, si 
Tarh era printre cei mai voinici vinători, aproape 
ca Vanu, Lan, Var, Rong si Farih. Uhm gindea că 
el iubeşte mai mult pietrele, decît trunchiul cum- 
plit, parcă făcut anume pentru braţele lui Tarh. 

În ziua aceea Uhm se aşezase pe o rădăcină 
groasă a copacului din luminişul lui Bari. Uhm 
privea la Bari care crescuse mult ; mînca frunzele 
pe care i le culesese. Bari avea carapacea mare, 
dar nici pe departe aşa de mare ca aceea care 


stătea acum lingă focul din gura peşterii. Cele pe 
care vinatori le aduseseră pentru femeile mari 
erau toate mai mici decit cea pe care Uhm o adu- 
sese pentru Luuh. 

Uhm simţi pe Luuh intrind în luminiş, deşi ea 
nu făcuse nici un zgomot. Purta pe braț blana lui 
Rapi — vulpea roşie — şi peste blana lui Rapi 
ceva din piele de Sivi. Uhm se uită la Luuh — aşa 
cum nu ar fi făcut vinătorii care, fiind mîndri de 
puterea lor, nici nu privesc la femeile atît de sla- 
be. Luuh zimbi şi-i întinse blana lui Rapi : 

— Pune peste şolduri blana lui Rapi. Ti-am 
adus şi cu ce să te încingi, după ce o vei pune. 

Uhm luă în mînă blana roşie şi moale şi privi 
la suvitele de piele de Sivi şi văzu că sînt mai 
multe, trecute unele în altele, într-un fel ciudat. 
Era una alburie, una neagră, una roşietică. Ce-i 
dădea Luuh ca să se încingă îi plăcu grozav. Dar 
Uhm nu ştia să mulțumească. Apucă blana şi 
cingătoarea, trecu printre sălciile dese, dincolo de 
trestii. Îşi scoase blana lui Savani pe care o purta 
de mult şi-şi puse blana lui Rapi. 

Soarele, jos de tot, la marginea lumii, se stre- 
cura spre Uhm, peste apă. „Ca o urmă de sînge”, 
gîndi Uhm. 

Cînd păşi în luminiş, Luuh îl aştepta, rezema- 
tă de trunchiul copacului gros, şi ochii ei erau ca 
două lumini mari, albastre, şi atit de adinci, încât 


Uhm simți că ameteste, şi gura lui rosti cuvintele 
fără ca Uhm să-şi dea seama : 

— Luuh vrea să fie mereu numai cu Uhm ? 

Luuh începu să rida încet şi răspunse, plecind 
ochii : 

— Numai Vanu şi Lan, în fața Focului cel Ma- 
re, pot da pe Luuh lui Uhm. 

Uhm o luă de mînă pe Luuh, ridică bita şi 
porni cu ea către peşteră. Urcară către Focul cel 
Mare, unul lingă altul, şi în el era lumina din 
ochii ei. 

Uhm, cu bita în mina, ajunse în fața focului 
şi-i simți căldura aproape. Flăcările erau înalte, 
şi jocul lor făcea şi mai frumoasă fața frumoasă a 
lui Luuh, cu ochii plecaţi. Din culcuşul lui, Var 
se ridică şi spuse cu voce răguşită : 

— În fața Focului cel Mare, Vanu să dea pe 
Luuh lui Var ! 

Mina lui Luuh strînse tare mina lui Uhm. 
Uhm vru să vorbească, dar vocea lui Vanu porni- 
se aspră : 

— Var a cerut pe Trali şi pe Dira. E destul 
pentru Var. 

Singele clocoti în Var, şi ochii aprinşi văzură 
bita in mina lui Uhm. Uhm uitase să o lase la 
intrare, şi atunci Var strigă : 

— Uhm a venit în fața Focului cel Mare cu bita 
în mînă. Uhm să se măsoare cu Var. 


Se făcu o tăcere grea, apăsătoare. Mina lui 
Luuh stringea mina lui Uhm. Vanu se sculă în 
picioare şi, o dată cu el, Lan şi Vanu rosti rar : 

— Uhm să se măsoare cu Var. Dar nici Vanu, 
nici Lan nu țineau bitele lor în mînă, si Var ştiu 
atunci că Vanu şi Lan nu se vor măsura cu el 
după ce îl va fi ucis pe Uhm. Şi se bucură. 

Var îşi ridică bita din culcuş şi, ocolind focul, 
trecu dincolo de el, spre gura peşterii. Uhm 
strînse mina lui Luuh, apoi şi-o desprinse dintr-a 
ei şi, punîndu-i-o pe umăr, o împinse încet către 
întunecime. Luuh ştiu că Uhm vrea ca ea să 
treacă dincolo de Focul cel Mare, înainte ca Var 
să fi ajuns lingă el. Prin cealaltă parte decît pe 
unde venea Var, Luuh se strecură către întune- 
ric. Vinătorii se ridicaseră şi se apropiaseră. Rind 
pe rînd veneau şi femeile. Uhm ştia că bita lui 
Var îl va strivi, dar se bucura să se măsoare, în 
sfirşit, cu Var. Nu ştia că-l urăşte. Nici că-l urăş- 
te numai fiindcă ura acestuia o chema pe a lui. 
Îşi aducea aminte că Var voise să-l dea hrană lui 
Tilic. Intepenit bine pe picioarele lungi, îl aştepta 
pe Var, rezemat in bită, cu tot atita linişte de 
parcă ar fi fost însuşi Vanu sau Lan. Pe obrazul 
lui nu era nici o umbră de teamă. 

Var ajunse lingă Uhm destul de departe ca să 
aibă loc să-şi rotească bita şi unul şi altul; se 
opri şi rise puternic : 


— Var se măsoară cu Uhm în fața Focului cel 
Mare ! Icnind scurt, ridică bita şi începu s-o ro- 
tească ; Uhm înalță bita cu greutate şi indoind 
puțin picioarele. Bita lui Var izbi în bita ridicată a 
lui Uhm şi i-o smulse din miîini. Uhm îşi pierdu 
echilibrul şi se prăbuşi, lovind cu fruntea aspri- 
mea pietrei. Risul vinatorilor se stirni în furtună, 
amestecindu-se cu risul femeilor mari şi mici, cu 
al bărbaţilor mici şi al nevinatorilor. Risul trecea 
de la unii la alții, ca flăcările cînd cuprind pădu- 
rea uscată de secetă. Var ridea şi el. Vanu şi Lan, 
unul lingă altul, nu rideau. Mina lui Vanu tremu- 
ră uşor, şi Lan ştiu că mina lui Vanu caută bita. 
Lan puse mîna pe umărul lui Vanu, şi mîna lui 
Vanu se linişti. Uhm zăcea pe jumătate ametit. 
Lipită de peretele rece, Luuh privea cu ochi mari, 
cuprinşi de spaimă. Var, rizind, se intepeni în 
picioarele groase ca trunchiul bitei, se opinti ic- 
nind şi cu amîndouă mîinile ridică deasupra ca- 
pului lemnul îngrozitor. Virtejul se auzi in tăce- 
rea care se lăsase treptat. Toţi aşteptau, cu tru- 
purile arcuite înainte. Toţi ştiau că sîngele va 
tisni din trupul ce avea să fie sfărimat. Tarh 
strînse dinții, şi mîna lui căută bita, dar era de- 
parte, rămasă în culcuşul său. Durg aştepta. 
Durg nu putea să facă nimic pentru Uhm. Goroh 
rămăsese în culcuşul de frunze şi privea spinările 
celor care-l desparteau de Focul cel Mare. Goroh 


se gindea la Tirh. Tirh căzînd sub ghearele lui 
Anthar. Goroh inchise ochii, ca sa vadi in 
adincul amintirii. 

Trupul lui Uhm se zvircoli, si Uhm fu ferit de 
izbitura bitei lui Var, care zgudui pămîntul. Si 
inainte ca Var sa o poata ridica din nou, sau 
numai să o mişte spre Uhm, trupul lui Uhm 
zvicni în întunericul dinafara peşterii. Pe 
povirnis, picioarele lui Uhm începură să fugă. 
Picioarele lui Uhm nu urmăreau potecile. O lua- 
seră de-a dreptul; pămînt şi piatră lunecau, 
rostogolindu-se, pe povirnişul repede. Picioarele 
lui Uhm fugeau către vale, către apă, către pădu- 
re. Mintea lui Uhm nu lega nici un gînd. 


* 


În zori, Uhm păşea ca urmărit de furtună. 
Nu-şi alegea drumul. Nici foamea, nici setea, nici 
osteneala, nici necunoscutul care îl inghiteau 
treptat, nici primejdia, pindind de peste tot, nu-l 
putea face încă să uite hohotul de ris al 
vinatorilor, amestecat cu risul femeilor. Nu ştia 
că nu toti vinătorii riseseră şi, chiar dacă ar fi 
ştiut, între peşteră şi Uhm era risul vinatorilor si, 
dincolo de acesta, bita lui Var. Abia tirziu în 
noapte dormi în furca unui arbore singuratic, ce 
se înălța în cuprinsul Ierburilor Înalte. Dar 


neastimparul clocotitor din el il alungă mai de- 
parte, încă înainte de ziuă. 

Minca in pripa nişte rădăcini şi, fără linişte, 
spori depărtările. 

Dincolo de Ierburile Înalte, făptura lui se mis- 
tui în adînc de pădure, şi Uhm ştiu că este pădu- 
rea în care intraseră urmăriți de Tilic atunci, de 
mult, în noaptea aceea albă. Dar clocotul era din 
ce în ce prea mare, ca să facă loc amintirilor. 
Seara nimeri la marginea unei bălți cu stuf şi 
papură. Bău din apa stătută cu miros de mil. 
Mina lui căută, în cuta blănii de vulpe, carapacea 
mică. Nu o găsi şi nu se gîndi încă la lipsa lucru- 
rilor din cuta blănii noi. Nu-şi dădu seama că 
rămăseseră acolo, la marginea apei, lingă lumini- 
şul lui Bari, în blana veche a lui Savani, pe care o 
aruncase de pe el. Fără răgaz, o pornise din nou. 
La ziuă simți locurile de tot necunoscute. 

Cînd soarele cobori iar, aruncîndu-şi luminile 
piezişe prin frunzişul pădurii în care Uhm pă- 
trunsese de dimineață, simţi în toată făptura sa 
apropierea întunericului. Copacii, în umbra căro- 
ra îşi purtase paşii tot lungul zilei, se făceau din 
ce în ce mai mari, mai stufoşi, pe măsură ce 
trunchiurile se depărtau unele de altele. Stratul 
de frunze se subtia sub talpa sa. Iarba începea 
să-i ia locul. O iarbă deasă şi groasă. Umbrele se 
făceau din ce în ce mai lungi, pasul lui mai nesi- 


gur. Ar fi vrut sa se oprească. Îşi simţi osteneala 
picioarelor. Dar ceea ce-l tulbura era că singură- 
tatea şi depărtarea se prefăceau treptat în teamă. 
Se gîndi la Focul cel Mare, la Luuh, şi în el răsu- 
na ca într-o peşteră hohotul de ris al vinătorilor. 
Simti fuga intrind în picioarele lui, care ar fi tre- 
buit să tremure de osteneală. Se opri şovăind. 
Era în mijlocul unei poiene largi. Ochii lui priviră 
în jur. Tăcerea plină de freamăt crescu. Vintul 
abia adia, şi nu dintr-o parte, sălta de ici-colo, de 
peste tot. Ochii ingindurati ai lui Uhm prinseră 
nefireasca legănare a ierbii, şi foamea din el 
zvicni ascuţit. Cu un salt se aruncă spre stinga, 
şi mîna i se încleştă pe blana fumurie a lui Dovi 
— sobolul. Pumnul lui zdrobi teasta mică. Cu 
dinţii sfişie blănița, ca să o desprindă de carne. 
Singele lui Dovi picură pe pieptul lat, umed de 
năduşeală istovitoare. Dar Uhm nu ştia că e isto- 
vit. Un ropot de copite îl alungă, cu prada în 
dinti, pe crăcile joase ale copacului de trunchiul 
căruia se rezemase. La adăpostul frunzişului 
aşteptă, în timp ce galopul se apropia năvalnic. 
Avu doar răgaz să desluşească înghesuiala lui 
Sivi. Apoi ropotul începu să scadă dincolo de un- 
de putea să vadă. Acum asculta încordat. „Cine 
stirnise în Sivi spaima ?” Ghemuit pe craca no- 
duroasă, impietrise. Depărtarea între el şi 
vinători crescu în Uhm, nemăsurat. 


In salturi uşoare, jivina uriaşă se ivi şi pieri in 
adincul verde, atît de iute, încît ochii larg des- 
chişi ai lui Uhm abia avură vreme să-i desluşeas- 
că trupul galben, tărcat cu negru. Auzul lui, ciu- 
lit pînă la suferință, prinsese doar foşnetul frun- 
zelor şi, departe, doar bănuit, ropotul surd al 
copitelor lui Sivi, fugind inspaimintat. Uhm simți 
groaza şi osteneala. Stătea nemişcat. „Anthar !* 
Anthar, sub dinţii căruia Goroh spusese că pieri- 
seră vinatorii lui Tirh. Anthar, care sfişiase pe 
Tirh ! Anthar care se poate măsura şi cu Osumi. 
Cînd Goroh vorbea de Anthar, Uhm simțea în 
Goroh un tremur mare. 

Încet, parcă anevoie, Uhm se urcă din cracă în 
cracă, spre înălțimi, căutînd o furcă în braţele 
căreia — odată foamea astimpărată — să-şi adă- 
postească somnul. Mintea lui muncea gîndul : 
„Poate Anthar nu se va întoarce. Poate nu are 
să-i ia urma. Dar Uhm aflase de la Goroh că 
„Anthar bintuie, şi bintuie locul, pînă ucide tot ce 
poate ucide”. Ajuns acolo unde greutatea trupu- 
lui său făcea să se legene ramurile, mlădiindu-le 
in freamăt, Uhm se aşeză într-o furcă, 
rezemindu-şi spinarea de trunchi şi proptindu-şi 
bine tălpile. În timp ce măselele puternice meste- 
cau carnea crudă a lui Dovi, ochii lui priviră în 
jur. 


Pădurea nu-l mai înconjura. Arborele in care 
se afla era aproape de marginea ei. Dincolo de ea, 
cît putea să cuprindă în seara tirzie, larba Înaltă 
acoperea întinderile ici, colo presărate cu pilcuri 
de copaci. Un Sivi necheză departe, atît de depar- 
te, încît auzul lui Uhm cu greu prinse sunetul. 
Sivi! Acum Sivi cădea pradă ghearelor lui 
Anthar. Doar izbitura copitelor lui Sivi era pri- 
mejdioasă. În mintea lui Uhm crescu amintirea. 
Uroh fusese adus cu şoldurile rupte de izbitura 
lui Sivi. Murise acolo, lingă Focul cel Mare. După 
aceea Var plecase să vineze singur. Infruntase pe 
Nalc cu puii. Venise să cheme vinătorii, să aducă 
la peşteră pe Nalc cu teasta sfărimată. Din puii 
lui Nalc nu mai rămăseseră decit pielea cu oasele 
şi carnea atît de zdrelite şi amestecate, încît fe- 
meile nu putuseră să aleagă nimic. Dar cînd Var 
se întorsese la peşteră, Uroh nu mai era lingă 
Focul cel Mare. Îl duseseră femeile în adincuri. 
Trupul lui Uhm tinji după flăcările roşii din 
preajma cărora frica putea fi alungată. Dar acum, 
în peşteră, lingă foc, era Var, şi în Var — moartea 
lui Uhm. 

Seara tot mai aproape şterse umbrele, 
involburindu-le. In sfirşit, noaptea pasi peste 
lume. Uhm adormise, dar simțurile lui vegheau 
asupra trupului prăbuşit în somn. 


Răcoarea dimineții il trezi. „Anthar!” gîndi 
Uhm şi îşi simți, într-un fel, inima batind tare. 
Uhm ştia că-i e frică. Frică şi foame. Dar Anthar 
putea să-l pîndească de oriunde. Se simţi singur 
şi slab. Groaza îl zgudui, cînd îşi dădu seama că 
nu are nici o armă. Bita grea, pe care o opintea 
încă anevoie, rămăsese acolo, lingă Focul cel Ma- 
re, unde căzuse, smulsă din strinsoarea miinii 
sale, de izbitura bitei lui Var. Două pietre erau în 
culcuşul lui Uhm. O piatră, în blana veche a lui 
Savani, acolo, lingă apă, împreună cu pietrele de 
foc şi carapacea mică. Şi toate: bita, pietrele, 
culcuşul, Luuh, Focul cel Mare — toate erau aco- 
lo, atît de departe, pierdute dincolo de zare. Acolo 
era Var. Aici se afla Anthar. 

Soarele se ridica încet pe albastrul străveziu al 
bolţii, şi Uhm, pradă fricii, nu se încumeta să 
coboare. Îi era sete. Ochii lui cuprinseră cu lua- 
re-aminte întinderile verzi, pădurea prin care 
venise, şi iarăşi privirile lui se întoarseră către 
Ierburile Înalte. Acolo, undeva — şi Uhm ştia 
unde — se afla apa. Uhm nu ar fi putut să spună 
„de unde ştie”, dar lîngă trunchiurile subțiri, cu 
frunze aproape albe şi lungi, ştia că e apă. Prin 
poiană trecură mai multi Savani pascind linistiti, 
din mers. Uhm aşteptă încordat saltul lui Anthar. 
Dar nu veni nimic să tulbure trecerea paşnică a 
sperioaselor animale. Păşteau, oprindu-se din 


cind in cind si privind intr-o parte si in alta. 
Atunci, încet, cu băgare de seamă, din cracă in 
cracă, Uhm cobori şi ajunse jos, în iarba moale, 
pe arcuirea picioarelor lungi. Mişcările lui se 
pierduseră în foşnetul frunzişului, iar căderea în 
iarbă fusese uşoară ca un salt al lui Tilic — lupul 
cenuşiu. Numai după ce se ridică în picioare şi 
după ce îi privi un timp, Savani îl văzură şi 
zvicniră în desişuri. Uhm strînse pumnii. Dacă ar 
fi avut o piatră şi-ar fi găsit în Savani o hrană 
îmbelşugată ! Dar aşa?! Acum ştia că Anthar 
nu-i pe aproape, şi porni spre apă. Trecu dincolo 
de ultimii arbori rūzleti ai pădurii şi se află în 
întinderea verde, plină de miresme şi zmălțuită 
cu flori. Dar ochii lui nu cunosc încă bucuria 
frumuseţii culorilor, nici a jocului fluturasilor în 
soare. Priveau ca să vadă „ce este” şi „cum este”. 
Nările lui adulmecau doar ca să desluşească 
anume mirosuri, care să-i dea de ştire despre ce 
fel de viețuitoare se aflau prin preajmă. Cu băga- 
re de seamă se strecură spre apă. 

Era acolo. 

Se lăsă la pămînt si cu fața în unde îşi potoli 
setea. Uhm bau lung. Doi Til — şopirle — pe care 
mîinile lui îi prinseră unul după altul şi cîteva 
rădăcini mici îi astimparara foamea. După ce mai 
privi încă o dată cu încordare în jur şi încercă să 
prindă vintul în nări, Uhm îşi scoase de pe sine 


blana roşcată a lui Rapi şi, intrind in apă, începu 
să se frece cu lut moale. Cînd nici o parte din el 
nu mai fu curată, se clăti cu apa strinsă în cău- 
şul pumnilor. Apoi îşi netezi părul lung, care-i 
atirna — coamă roşietică pe spinarea arsă de 
soarele verii. Acum era sătul şi odihnit. Ar fi pu- 
tut să plece mai departe. Ar fi putut să ia pasul 
lung. Dar stătea pe loc, cu simțurile ciulite şi cu 
mintea muncită de gînd. Înapoi nu se putea în- 
toarce, bita lui Var şi poate şi Anthar îi închideau 
calea peşterii. În afara ei nu cunoştea nici un alt 
loc unde să-şi afle adăpostul, apărarea, hrana şi 
focul. Nu avea arme. Ştia că pentru a-şi ciopli o 
piatră i-ar trebui mult, mult timp, chiar dacă nu 
era în stare să spună cit. Bita nu putea să-şi facă 
fără ajutorul jarului şi al pietrei. Mugetul prelung 
al lui Kraha-orocul nu-l făcu să tresară. Vintul 
bătea spre Uhm, şi de un timp mirosul şi auzul îl 
înştiințaseră că cireada vine la apă. Se ascunse 
în Ierburile Înalte, sub vintul lui Kraha, ca să 
nu-l simtă. Aflase că, o dată stirnit, Kraha nu 
fuge ca Sivi, ci se întoarce împotriva vinătorilor. 
Goroh spusese asta lui Uhm. Dar dacă Kraha nu 
simte vinătorul, poate fi privit în voie. După ce 
uriaşele mîncătoare de iarba se îndepărtară, Uhm 
se ridică din ascunziş. Trebuia să plece. Dar în 
care parte ? Oriunde, numai spre peşteră nu! 
Uhm plecă cu vintul în față. 


Spre miezul zilei ajunse la marginea podişului 
pe care se aflase. Podişul se rupea într-o vale 
adincă. Jos, la picioarele malului lutos, o apă 
mare — mai mare decît cele pe care Uhm le văzu- 
se pînă atunci — oprită ici, colo, în ochiuri de 
baltă, mărginea un desiş de pădure cu trunchiuri 
alburii şi frunze subțiri. Dar dacă privirile lui 
Uhm cuprinseră întreaga desfăşurare a locurilor, 
chiar şi cu amănunte, ochii îi rămaseră atintiti 
către malul apei unde se adunaseră o mulțime de 
trunchiuri, cu rădăcinile încă pline de tarina din 
care fuseseră smulse. „Bite”, tisni gîndul lui Uhm 
şi un suris îi descleştă buzele. Dacă ar fi avut 
foc! Dar focul era departe. Uhm cobori clinul 
dealului alergind, şi nici o clipă simțurile lui nu 
încetară să fie la pindă. Dar lumea părea pustie. 
Ajuns la maldăr, începu să aleagă. În sfirşit, 
opintindu-se din răsputeri, scoase la iveală un 
trunchi drept, greu, cu rădăcinile stufoase. Îl 
ridică de partea subțire, il invirti deasupra capu- 
lui, apoi izbi maldărul din care îl scosese. Lemne- 
le trosniră. „E bun ! Dar e mare şi greu !” Cum 
să-i desprindă rădăcinile ? Căută o piatră. Găsi 
una care, la prima izbitură, i se fărimă în miini, 
şi Uhm îşi aduse aminte de vremea cînd lovea o 
piatră moale de altă piatră moale. Dar nu vru să 
se gîndească la Luuh. Căută altă piatră : şi aceea 
era moale. Pe a treia nici nu o mai încercă. Un 


timp statu in loc, trudindu-şi mintea. „Poate cu 
un lemn !” Din vraf trase afară un trunchi mai 
subtirel, pe care îl încercă pe genunchi şi nu re- 
uşi să-l fringă. „E tare”, gîndi. Pe acesta, pina in 
seară, reuşi să-l lipsească de rădăcini. Apoi 
mîncă mai multi Til. Aici mişunau, ca şi Vuvu — 
broasca verde. Dormi în scorbura încăpătoare a 
unei sălcii bătrine. Era mulțumit şi adormi cu 
gîndul la bita pe care avea să şi-o facă. Poate va 
găsi şi piatră tare. Dimineaţa privi lumina cu un 
fel de bucurie. Îl aşteptau trunchiul cel gros şi cel 
subţire. Uhm apucă trunchiul cel subţire. Îl roti, 
şi brațul lui puternic abia dacă simți greutatea. 
Cu o smucitură seacă, Uhm plesni peste o rădă- 
cină groasă a trunchiului gros. Rădăcina se 
frinse. Ochii lui Uhm sclipiră. „E tare, e tare!” 
gîndea Uhm, şi dincolo de gîndul acesta mai era 
ceva, dar Uhm nu ştia încă ce. Mişca trunchiul 
subțire, îl sucea, îl răsucea, şi îl simțea atit de 
uşor în mîna lui. Aproape tot atit de uşor ca pia- 
tra cu care ucidea pe Savani. Uhm rămase ne- 
mişcat. Voia ceva. Gindul însă nu se lăsa prins. 
Uhm, pîndindu-l pe Uhm, încerca să-l prindă. O 
cută adincă se brăzdase, între sprincenele negre 
şi lungi, pe fruntea largă. Ochii i se făcuseră sub- 
tiri, şi nu se mai vedeau printre genele stufoase. 
Uhm îşi aducea aminte. Era de mult, de mult de 
tot, înainte ca el să fi mers să strige ca să 


inspaiminte pe Sivi la prima lui vinătoare... Era 
în pădure, pe o cracă înaltă. Sub el, jos, în iarba 
deasă, Uvi — cel cu urechile foarte lungi — mînca 
rontaind o bucată de scoarță. Era un Uvi foarte 
mare. Uhm văzuse strecurindu-se ceva către Uvi 
şi crezuse că e Vafi — vipera cu dunga neagră pe 
frunte. Dar era altcineva. Uhm ştiu că şi acel 
altcineva e primejdios, înainte ca fiara mică să se 
fi aruncat în gitul lui Uvi şi să-şi fi înfipt colții în 
el. Apoi văzu pe Uvi zbătindu-se, sărind de colo 
pina colo, cu fiara mică prinsă de gitul lui, şi 
fiara mică ucisese pe Uvi. Durg spusese lui Uhm 
că fiara mică e Sir — nevăstuica — şi că Sir se 
aruncă uneori şi în gâtul lui Sivi. Că Sir nu poate 
omori pe Sivi, dar că-l poate răni tare. Sir ! Uhm 
se uită la bita mică, pe care o ţinea în mină, şi la 
trunchiul gros, care zăcea cu rădăcina sfărimată 
la picioarele lui. Zimbi. El avea un „Sir“ ! Va uci- 
de cu bita mică, bita mică va fi ca un Sir pentru 
el. Uhm nu se mai simți atît de singur. 

Mai multe zile de-a rîndul curăţă cu grijă şi 
toci capetele rădăcinilor. Cu răbdarea cioplitoru- 
lui şi incapatinare dirza frecă lemn de lemn, lemn 
de piatră, pînă cînd capul rotund deveni neted, 
pe cit îi fu cu putință să-l facă. Apoi începu să 
mînuiască pe „Sir” — aşa numise bita mică. O 
aruncă în maldărul de trunchiuri, alegind locul 
unde voia să lovească şi, zi după zi, nimerea mai 


bine. În acelaşi timp învăța să o rotească, să lo- 
vească pieziş, să lovească de jos în sus, şi iar în 
jos, din scurt şi din lung. Cînd din ascunzişul 
trestiişului lovi în cap pe Savani venit să bea apă, 
Uhm nu se miră, văzindu-l cum cade cu teasta 
sfărimată. Din coarnele lui Savani începu să-şi 
facă un fel de riciitoare cu care să desprindă pie- 
lea de pe carne. Cînd, după un timp nu prea 
lung, unealta care era ca un fel de cuţit fu gata, 
se simți nespus de bucuros. 


Uhm plecase de lingă apa mare. O trecuse 
printr-un vad, tot căutind piatra tare, printre 
pietrele pe jumătate acoperite de mil şi ajunsese 
dincolo. Urcase malul, şi în fața lui se deschidea 
o lume nouă. O pornise către soarele care se ridi- 
ca acolo, de pe marginea lumii. 

Într-o zi ajunse la malul marii. Întîi auzise — 
cu mult înainte să o vadă — izbiturile surde, foş- 
netul prelung. Se oprise nedumerit, încercînd să 
dea un nume zgomotului, dar, după un timp, 
ştiu că nu mai auzise un huiet asemănător şi că 
nimeni nu-i vorbise de dinsul. Încet, cu mare 
băgare de seamă, se apropie pina cînd, cu ure- 
chile asurzite, ieşind din desişul pădurii, o văzu 
desfăşurată şi izbind duşmănoasă piciorul de lut 


al falezei. Rezemat in bita uşoară, Uhm o privi, 
ascultind răsuflarea uriaşă. 

Abia spre seară cobori, şi tălpile sale cunoscu- 
ră blindetea nisipului. Valurile cu spume învol- 
burate veneau spre el unele după altele. Uhm le 
privea. Cu tipatul sfişiat al păsării albe, care nu 
avea încă nume, avusese timp să se obişnuiască 
în tot lungul zilei, şi nu-l mai auzea. În sfirsit, 
îndrăzni să se apropie îndeajuns, ca apa să-i 
umezească picioarele. După un timp se încumetă 
să intre in foşnetul sclipitor. Apa se adincea trep- 
tat, şi valurile nu erau mari. Stropii atinseră bu- 
zele lui Uhm. Gustă şi scuipă, scuturindu-se. 
Înainta încă un pas. Un val mai mare îl izbi pe 
Uhm in pintece, şi Uhm sări în lături, cu bita 
ridicată, gata să lovească. Dar nu se întîmplă 
nimic. Păşi înainte. Fuga unui calcan, sub talpă, 
îl aruncă înapoi şi — cum se apleca, încercînd să 
vadă ce fusese — apa îl plesni peste față şi-l înă- 
buşi. Valul îl prinse şi-l dete peste cap şi-l purtă, 
repezit, către malul atît de aproape, de care îl izbi 
fără crutare. Cînd valul se trase înapoi, încercă 
să-l tragă şi pe Uhm cu sine. Dar simțurile lui 
Uhm vegheau asupra sa. Fără ca el, buimăcit, să 
ştie cum, se regăsi, cu bita in mina, la adăpost, 
pe nisipul uscat şi încă fierbinte. Se ridică, se 
scutură, şi coama  roşietică i se lipi, 
desfăcîndu-se pe piept şi pe umerii lati. „Ce apă 


ciudată! gind Uhm, netezindu-si părul si 
alungîndu-l către spate. Ce apă ciudată !” 


Sus, în mal, Uhm descoperise o peşteră adincă 
şi cu nenumărate cotloane. Lîngă ea curgea un 
izvor bogat, cu apă ca aceea care-i era cunoscută 
de totdeauna. Uhm urcă faleza pină la o mică 
platformă destul de netedă şi ierboasă, spre care 
dădea intrarea întunecată. Platforma se găsea la 
mult mai mult de trei înălțimi de om deasupra 
nisipului pe care veneau să se spargă valurile. 
Deasupra peşterii era pădurea, care ajungea 
aproape de marginea falezei şi, dincolo de ea, 
începeau Ierburile Înalte, care se desfăşurau pînă 
foarte departe. Uhm, la piîndă, văzuse trecînd 
prin ele pe Sivi mai mult decit multi, pe Savani, 
odată îl zărise pe Panir şi, zărindu-l, se intrebase 
cum e Osumi care-l poate ucide. Prin pădure, 
Nalc erau multi, şi lingă o apă mai mare veneau 
şi Kraha, să se adape, şi alte mincatoare de iar- 
ba, care nu aveau nume pentru el. În pădure 
intilnise Rapi, Vafi, dar nu-l intilnise pe Tilic — si 
se bucura. Era un loc bun. Peştera era mai mare 
decît peştera în care crescuse. Cu toată ciudate- 
nia ei, apa care se mişcă nu-i făcuse nici un rău, 
şi pasărea fără nume încă — pescăruşul — nu se 


repezise la el. Era un loc foarte bun. Şi totuşi, 
Uhm ar fi vrut să se întoarcă. Lipsa focului, lipsa 
vinatorilor, lipsa lui Luuh, singurătatea — chiar 
dacă nu-l mai inspaimintau — îl țineau încordat. 
Dar nu îndrăznea. Groaza de Var era adîncă in 
el. 


Într-o zi, intrind în peşteră, simți mirosul fia- 
rei. Uhm ar fi fugit, dacă nu ar fi ştiut că orice 
mişcare o poate arunca asupra lui. Nemiscat, cu 
suflarea ţinută, asculta cu încordare, încercînd, 
după miros, să-i dea un nume. Dar nu-i cunoş- 
tea mirosul. În întuneric nu putea să o vadă. În 
sfirşit, auzul lui îi spuse că fiara doarme. Încet, 
pe nesimţite, începu să dea înapoi, către lumină. 
Tălpile sale pipăiau cu băgare de seamă 
pămîntul, alegind drumul cel mai prielnic in 
acest mers de-a-ndăratelea. Poate nu s-ar fi 
întîmplat nimic, dacă din peretele de lut nu s-ar 
fi desprins un bulgăraş şi n-ar fi căzut tocmai 
cînd Uhm ajungea afară. Pe lumina strimta de la 
intrare, făptura lui înaltă primea toată lumina de 
afară, şi fiara, trezită pe jumătate, îl văzu. Uhm 
auzi răsuflarea schimbindu-se — şi cu un salt 
ajunse în iarba măruntă a platformei, care pre- 
lungea peştera în afară, deasupra adincului. Pă- 


durea era departe, acolo sus. Nici un copac nu-şi 
întindea crengile către trupul cuprins de groază. 
În faţă, fiara. În spate, prăpastia malului. În 
dreapta şi în stînga, lutul drept al falezei. Valurile 
izbeau în nisipul moale. Păsărea fără nume tipa 
aplecat. 

Parcă ştiind că prada nu poate să-i scape, sau 
sătulă fiind, jivina se ivi, ieşind alene din adincul 
întunecat. Uhm nu văzuse niciodată uriaşa fiară. 
Dar ştiu că e Ranu — hiena neagră — cu care 
Anthar sau Osumi se măsoară. Şi iată, acum 
Ranu îl tintuia clipind din ochii galbeni. Ranu 
deschise gura şi căscă prelung, arătîndu-şi colții 
galbeni, groşi cit degetele lui Uhm. Uhm aştepta 
saltul lui Ranu. Nimic şi nimeni nu-l putea scă- 
pa. Dar, cum se luptase cu Var, cel mai puternic 
după Vanu şi Lan, acum se va lupta cu Ranu. 

Fiara măsură omul. Mincase şi băuse. 
Nestirnită, nu şi-ar fi căutat o pradă acum. Un 
miriit ragusit hirjii gitlejul hienei, şi creasta aspră 
i se zburli şi mai tare. De la picior şi pînă la umăr 
era cît Uhm de înaltă. Partea din spate a trupului 
i-ar fi ajuns lui Uhm abia ceva mai sus de piept. 
Capul i se ridica la o lungime bună de braţ dea- 
supra capului lui Uhm. Ranu mai căscă o data. 
Trupul lui Uhm parcă împietrise. Pindea pînă şi o 
umbră de mişcare în fiara uriaşă. Ranu mişcă 
coada în stinga şi în dreapta, apoi, cu un salt, se 


aruncă asupra lui Uhm. Uhm tisni într-o parte şi 
înainte, ajungînd în spatele fiarei, în dreptul gurii 
peşterii. Întors aproape în loc, Ranu primi izbitu- 
ra bitei lui Uhm peste botul larg căscat. Uhm nu 
era Var, şi bita lui nu era bita lui Var, dar Uhm 
auzi piriitura osului. Hiena se dădu o clipă îna- 
poi, urlînd, apoi se repezi. Uhm zvicni din nou, 
ferindu-se într-o parte. Din salt, Ranu intră cu 
partea dinainte a trupului în deschizătura îngus- 
tă a peşterii. Acum, ca să se întoarcă, trebuia să 
se dea înapoi. Uhm ştiu că pentru asta o clipă îi 
era de ajuns. Dar clipa aceea era a lui. Din lung, 
pita lui se abătu asupra piciorului stîng din spa- 
te, farimindu-i calciiul. Urletul de durere al lui 
Ranu fu cumplit. Uhm se cutremură de spaimă. 
Dacă Ranu l-ar fi avut atunci în față pe Uhm, ar 
fi putut să-l doboare, fără ca el să se mai apere. 
Dar Ranu era prins în intrarea peşterii. Se opinti 
pe uriaşele labe din față şi făcu un salt mare ina- 
poi. Uhm, nemișcat, cu bita in mina, văzu fiara 
trecînd pe lingă el, depăşind marginea platformei 
şi începînd să alunece în adînc. Ghearele din față 
se înfipseră în lutul moale şi nu căzu. Atunci, 
Uhm ştiu că, dacă Ranu ar fi avut amindouă pi- 
cioarele din spate, cu o zvicnitură ar fi fost iar pe 
platformă. Dar Ranu trebuia să se tragă doar pe 
labele din față. Gindul era limpede în Uhm, şi 
Uhm ieşi din nemişcare. Se repezi înainte, aproa- 


pe, foarte aproape de colții grozavi. Ridică bita si 
izbi cu toată puterea pe laba stingă. Auzi osul 
piriind. Fiara, lipsită de strinsoarea labei 
sfărimate, rămase agatata o clipă — şi se prăbuşi 
în adînc. Uhm, de sus, privi pe Ranu căzînd, 
zbătindu-se şi încercînd să se agate pe povirnişul 
aproape drept. Cind Ranu ajunse jos, pe nisip, şi 
începu să se zvircolească, urlînd, Uhm ştiu că-l 
învinsese pe Ranu. 

Ranu nu mai putea să urce ca să-l sfişie pe 
Uhm. 

Încă de la începutul luptei, dincolo de dorința 
de a se apăra de Ranu, de a-l învinge, se aprinse- 
se în Uhm nevoia de a-l învinge pe Var. În Uhm, 
Ranu şi Var erau aceleaşi făpturi — poate fiindcă 
in amindoi era moartea lui Uhm. Învingîndu-l pe 
Ranu, Uhm simțea că il va învinge pe Var. Acum 
Ranu era acolo, jos. Ranu trăia încă. Uhm ştia că 
Var nu va fi învins decit atunci cînd va fi mort. 
Cobori şi se găsi aproape de Ranu, schilodit. Ştia 
că şi acum Ranu e încă mai puternic decit el. Dar 
Ranu nu-l putea ajunge. Se rostogolea, 
sprijinindu-se de cele două labe din dreapta, 
încercînd să-şi aducă colții spre Uhm. Dar el 
zvicnea cînd într-o parte, cînd în cealaltă, 
căutînd clipa prielnică. În sfirşit, se găsi în spate- 
le lui Ranu. Atunci, înainte ca aceasta să se 
invirta din nou, repezi bita pe teasta uriaşă. 


Ranu se linişti. Dar Uhm ştia că Ranu e încă viu. 
Cu toată puterea, tinind bita tot cu amindouă 
mîinile, începu să o coboare, să o ridice şi să o 
coboare, izbind de fiecare dată pe Ranu în cap, în 
ceafă, în coaste, pînă cînd simţi că a stins ultima 
licărire de viață. Atunci se sprijini în bita minjita 
de sînge şi privi leşul uriaş. Un timp, apoi se 
aplecă şi se uită cu băgare de seamă la colții as- 
cutiti, care ar fi trebuit să sfarme carnea sa, la 
măselele care ar fi trebuit să sfarme oasele sale. 
Ochiul sticlos al lui Ranu mort scăpără într-o 
licărire de soare, şi Uhm se simți puternic. Se 
ridică încet şi privi peste mare. Uhm ucisese pe 
Ranu. Uhm purta în sine puterea lui Ranu. Uhm 
era fiul lui Ranu — hiena neagră, cu care Var nu 
îndrăznea să se măsoare. Picioarele lui Var erau 
mai slabe decît ale lui Ranu. Uhm avea să se 
întoarcă şi să-l ucidă pe Var, în fața Focului cel 
Mare. 


Uhm recunoscu mai întîi copacul singuratic 
de la marginea Ierburilor Înalte, acolo unde el 
mersese cu vinatorii cînd vinaseră pe Sivi. Dar 
Ierburile le simți pustii. Trecu prin ele, apoi prin 
pădurea cea apropiată — si se înfrigură cit e de 
pustie. Teama se strecură în el. Oare peştera era 


goală ? Oare plecaseră, ca atunci, de mult, de 
mult, înainte ca el să ştie să umble ? Grăbi pa- 
sul, şi foşnetul frunzelor îi aminti de fuga lui în 
noaptea vrăjmaşă. Cînd ajunse la marginea apei 
lor, se opri la cotitura dealului, fiindcă ştia că 
dincolo de ea va vedea Focul cel Mare din gura 
peşterii. „Dar dacă Focul cel Mare nu mai e? 
Dacă e stins? Dacă in peşteră nu mai e ni- 
meni ?” Blana aspra a lui Ranu, pe care o jupuise 
cu atita trudă, o strinsese şi o purtase pe umăr 
atîta cale, i se paru grea. 

Pentru intia oară Uhm îi simți povara, aspri- 
mea, mirosul. „De ce o mai luase ? De ce avusese 
atîta grijă de ea ?” Oprit în loc, se simți obosit, 
atît de obosit, mai obosit decît după goana cea 
mare în fața lui Tilic, atunci, în noaptea albă. Ar 
fi vrut să doarmă. 

Un urlet prelung despică tăcerea, şi Uhm tre- 
sări. Era glasul lui Anthar, undeva, departe. Apoi 
o linişte mare îl cuprinse. Dacă peştera era goală, 
Anthar putea să vină. Glasul lui Anthar îl trezise. 
Răsuflind adînc, depăşi botul dealului şi văzu 
focul, acolo, deasupra platformei, în peşteră. 
Strigătul vinatorilor întorşi cu pradă bogată i se 
urcă în gitlej. Dar buzele lui rămaseră închise. 
Goroh spusese : „Ranu este făptura cea mai tăcu- 
tă. Se strecoară ca o umbră şi ucide fără zgomot. 
Ranu poate veni pînă lingă foc, ca să-şi ia prada, 


si păşeşte atit de uşor, încît nimeni nu-l aude. 
Numai cînd sfarmă oasele ştii că a fost Ranu, 
hiena neagră”. Acum, în Uhm, Ranu se apropia 
de peşteră ! 


Cind pasi în lumina focului, toti îl văzură, dar 
nimeni nu-l auzise. O tăcere grea, cu răsuflări 
mai iuți sau mai rare, slei cuvintele pe buze. 

Uhm îi privea şi simțea căldura focului 
mîngiindu-l. Parcă şi in el s-ar fi aprins un foc. O 
clipă întilni privirea lui Var aşezat lingă Rong, 
unde îşi avea locul, apoi glasul lui Var aspru şi 
răguşit rosti plin de batjocură : 

— Unde a găsit Uhm pielea rău mirositoare ? 

Toţi recunoscuseră blana neagră şi aspră a lui 
Ranu. Unii, fiindcă îl zăriseră cîndva pe Ranu, 
alții, fiindcă Goroh le vorbise de el, şi deşi Var se 
uitase de jur împrejur, întrebarea lui nu stirni 
risul. 

Uhm se uită către Vanu, care se incruntase 
adînc. Fața lui Vanu era posomorită. Uhm, liniş- 
tit, aruncă pielea la picioarele lui Vanu şi-i spu- 
se : 

— Am adus lui Vanu şi lui Lan blana lui 
Ranu. L-am ucis pe Ranu. Uhm e fiul lui Ranu şi 


a venit cu bita în fața Focului cel Mare. Vreau să 
mă măsor cu Var! 

— Uhm, fiu al ierbii! răcni Var, sculindu-se, 
şi, pe cînd înconjura focul, din vale se auzi, pre- 
lung, urletul lui Anthar, care se ridica şi se cobo- 
ra ca o răsuflare uriaşă. Var ajunse de partea 
cealaltă a focului. Din mers opinti bita şi începu 
s-o rotească. Dar Uhm nu mai era Uhm. Uhm era 
Ranu însuşi. Strecurindu-se sub bita lui Var, 
ținută din scurt şi cu o singură mina, bita lui 
uşoară lovi pieziş genunchii lui Var. Oasele tros- 
niră. Var, urlind de durere, se prăbuşi la pămînt. 
Încă o dată bita lui Uhm lovi, de sus în jos, zdro- 
bind capul cu pletele învălmăşite. Anthar urlă pe 
vale. Uhm ştia că din deschizătura peşterii ar fi 
putut să vadă, în noaptea plină de lumina lunii, 
trupul galben tărcat cu negru. Dar Uhm privea la 
Vanu. Vanu îi întoarse privirea, şi undeva, în 
adincul ochilor celui mai bun vînător, Uhm simți 
multumirea. 

În timp ce femeile îl luau pe Var din preajma 
focului, ca să-l ducă în cotlonul fără fund din 
adincul peşterii, Vanu spuse liniştit : 

— Uhm, fiul lui Ranu, aşează-te la locul tău 
lîngă Focul cel Mare. Îţi voi da partea. Şi îi întinse 
lui Uhm două rădăcini coapte în jarul fierbinte. 

Uhm luă rădăcinile, şi ştiu că Anthar bintuie 
pentru că e foame în peşteră. Uhm se aşeză la 


locul lui, lingă Sag, şi Goroh, ieşind din culcuşul 
lui, veni să se aşeze lîngă el. Şi văzindu-l, Uhm 
ştiu cît este foamea de mare. Goroh era umbra 
lui Goroh. Sag se dădu la o parte şi-i făcu loc. 
Durg privi pe Uhm şi-i zimbi. Tarh făcu doar un 
semn cu mina, dar Uhm ştiu că e pentru el. 

Atunci văzu Uhm cit sînt toti de slabi. 

Lan, de lingă Vanu, din partea cealaltă a focu- 
lui, vorbi, şi Uhm, auzindu-l, nu tresări, fiindcă 
era fiul lui Ranu. Lan spunea : 

— Luuh să aducă apă lui Uhm în carapacea 
cea mare care este a lui Uhm. 

Uhm mîncă mai departe, dar auzul lui, atît de 
ascuţit, prinse pasul uşor care se apropia. Cînd îi 
văzu fața, în bătaia flăcărilor, Uhm ştiu că Luuh 
îl aşteptase. Se ridică şi vorbi rar, liniştit, dar în 
el era un tremur mare : 

— În fața Focului cel Mare, Vanu şi Lan să dea 
pe Luuh lui Uhm. 

— Luuh să fie a lui Uhm, hotări Vanu. 

Atunci Uhm se întoarse către Luuh, şi ea, fără 
să-şi ridice capul, îi întinse carapacea mare, şi el 
bau lung, uitindu-se la degetele subțiri care spri- 
jineau rotundul osos. Apoi Uhm, fără să o pri- 
vească, îi întinse bucata de rădăcină din care 
muscase. 

— E partea lui Luuh din partea lui Uhm. Fără 
să-i vadă, ştia că ochii albaştri ai lui Luuh stră- 


luceau. Apoi Uhm se intoarse din nou catre foc, 
se aşeză şi simți cum Luuh se lasă jos, în spatele 
lui. 

Urletul prelung al lui Anthar se îndepărtă, şi 
Uhm întrebă pe Goroh : 

— Anthar ucide prin preajmă ? 

Goroh privi către el, şi lui i se păru că 
zimbeşte : 

— Anthar nu ucide prin preajmă, că nu mai 
are ce. Dar tu poţi să cobori la Anthar, dacă vrei 
să-i astimperi foamea. 

Un ris uşor scutură vinătorii, şi Uhm, ca să-i 
înveselească, spuse : 

— Ştiu un drum ca vînătorii să iasă din peşte- 
ră, acolo unde Anthar nu are să-i caute ! 

Toţi se uitară la el, iar Vanu întrebă : 

— Ce drum cunoşti ? În vocea lui Vanu nu era 
decît multumirea, şi Uhm se simți un vinator 
printre vinatori. Se ridică în picioare şi spuse : 

— Este un cotlon lung, care duce deasupra 
peşterii. Acolo sînt cuiburile mele. În noapte, 
Sum — pasărea cu carne uscată — nu va simți 
vînătorii. Vor avea o pradă bogată, şi foamea se 
va potoli. Dacă Vanu şi Lan vor, pot să le arăt 
drumul. 

Vanu se sculase, şi o dată cu el, şi alții. Numai 
cei care trebuiau să meargă pe urmele lui Uhm o 
porniră către adincurile peşterii. Dar cînd se scu- 


lase Uhm se sculase şi Luuh, şi timp de o clipă 
mîinile lor se strinsera atît, atit de tare. 


* 


Gindul lui Uhm cu vinătoarea de noapte in 
cuiburile lui Sun — cioara — se adeverise un 
gînd bun. Gustul cărnii lui Sun era destul de 
neplăcut, dar foamea fusese înlăturată şi veselia 
începu să domnească în peşteră, mai ales printre 
femeile şi bărbaţii mici. Vinatorii erau îngrijorați. 
Anthar tot bintuia în preajmă. Şi Goroh socotea 
că Anthar întîrziase atît de mult în împrejurimi, 
încît acum numai pe vinatori îi mai avea de vinat 
şi că nu va pleca înainte să se sature cu tot ce 
mişca în peşteră. Goroh gindea că trebuiau să 
aştepte pînă foamea lui Anthar va fi prea mare, şi 
va pleca — acum cînd vinatorii nu mai trebuiau 
să se ducă sub dinţii lui Anthar ca să aducă hra- 
na în peşteră. Vanu si Lan gindeau ca Goroh, dar 
Uhm îşi muncea mintea să găsească o cale de 
luptă cu Anthar. Uhm nu mai era Uhm, Uhm 
învinsese pe Ranu, şi acum Luuh era mereu cu 
el. Dar Luuh nu putea să coboare la apă decît cu 
primejdia lui Anthar, şi lui Uhm îi era frică pen- 
tru ea. Lui Luuh nu-i plăcea să stea în peşteră şi 
ziua şi noaptea. Îi plăcea afară, şi el voia să poată 
ieşi afară. 


Anthar ucisese mai mult de trei vînători şi mai 
mult de trei femei, un bărbat mic şi o femeie mi- 
că. Acum aştepta să ucidă din nou. Şi Uhm în- 
cerca să-şi ucidă gîndurile între ele. Cioplea o 
piatră în gura peşterii. Focul cel Mare ardea în 
spatele lui. Erau lemne destule, fiindcă le puteau 
aduce prin cotlonul lui Uhm. Dar Goroh spusese 
că numai noaptea să iasă şi cînd Anthar nu urlă 
pe vale, ca să nu-i vadă Anthar şi să urce sus, 
printr-un drum ocolit, şi să ucidă. Uhm cioplea 
piatra şi mintea i se chinuia cu un gînd subțire, 
care se rupea şi nu-l putea duce la capăt. Vanu 
şi Lan veniră să se aşeze lingă el, şi Vanu spuse : 

— Var a vrut să înfrunte pe Anthar. Noi am 
oprit vinatorii. Noi eram cu Tirh cînd a venit 
Anthar. Tirh ne-a spus să luăm vinătorii cei mai 
tineri, cei mai buni şi cei mai puternici şi să ple- 
căm la peşteră. Mi-a spus să-i trec prin toate 
apele şi să merg un timp prin ele, ca Anthar să 
ne piardă urma. Tirh a rămas cu vinătorii vechi 
şi cu Goroh, care nu a vrut să meargă cu noi. El 
a vrut să rămînă cu Tirh. Noi am făcut cum a 
spus Tirh. Anthar era prea sătul cînd a sfirşit de 
sfişiat vinătorii rămaşi şi pe Tirh. Goroh a ajuns 
la peşteră, lingă Focul cel Mare. Goroh a ocolit 
prin pădurea arsă, zile şi zile, si aşa nu l-a vinat 
Anthar. Noi nu vrem să-l înfruntăm pe Anthar. 


Acum nu mai e foame in peşteră. Drumul tau 
este bun. Sun sînt mai multi decît multi. 

Uhm ştia că Sun sînt mai multi decît multi, 
dar Sun puteau să plece, şi dacă Sun pleca... 
Nu ! El credea că Anthar trebuie ucis. 

Cînd îşi văzu gindul întreg în mintea sa, Uhm 
întrebă : 

— Vanu şi Lan cunosc o peşteră cu intrare 
strimtă ? 

— Cât de strimtă ? vru să ştie Lan. 

— Strimtă, ca Anthar să creadă că poate trece, 
ca Anthar să treacă, dar să treacă mai greu. 

Vanu şi Lan se priviră un timp, apoi Vanu 
spuse : 

— Da! 

— Atunci Vanu, Lan şi vinatorii, cu Uhm, pot 
ucide pe Anthar. 

— Cum ? Şi ochii verzui ai lui Vanu scînteiară 
ca ai lui Tilic în noaptea albă. Cum ? 

— Vanu şi Lan cu vinătorii aleşi de Vanu se 
ascund lingă peşteră şi aşteaptă pe Anthar. Uhm 
strigă pe Anthar. Uhm face ce poate să vie 
Anthar. Anthar vine. Uhm aleargă la peşteră şi 
intră înăuntru. Anthar îl urmăreşte pe Uhm. In- 
tră în peşteră, dar Anthar intră greu. Un timp, 
picioarele lui Anthar sînt lingă vinători, şi colții 
lui Anthar în altă parte. Vanu, şi Lan, şi vinatorii 
sfarmă picioarele lui Anthar. Atunci Anthar se 


trage înapoi. Cind Anthar se trage înapoi, 
vînătorii lovesc spatele lui Anthar, şi cînd iese 
capul lui Anthar, sfarmă capul lui Anthar. Aşa a 
ucis Uhm pe Ranu. 

Vanu şi Lan se priviră lung, apoi se întoarse 
către Uhm care aştepta plin de nerăbdare, şi 
Vanu grăi: 

— Vanu si Lan vor duce vinatorii pe drumul 
spus de Uhm! 


Peştera mică era cam departe şi se deschidea 
în urcuşul unui deal împădurit. Povirnigul din- 
spre intrare era destul de lin. Tufişuri mari o 
ascundeau. De mai multe zile, Vanu, Lan, Rong, 
Farih, Tarh, Mohr şi Uhm se aflau în preajma ei. 
Cel mai greu fusese să se furişeze pînă aici fără 
să taie urma lui Anthar. Merseseră mult, mult, 
prin apa de lingă peştera lor şi, pe lingă carnea 
de Sun, prăjită şi afumată, din care aveau toti, 
strîinseseră o mulțime de Xah — racul mare — 
care li se agatase de picioare. 

Acum erau la peştera mică şi aşteptau să vină 
Anthar. Goroh rămăsese lingă Focul cel Mare şi 
împărțea carnea, atit de uscată şi de searbădă, în 
locul lui Vanu şi Lan... Dar Anthar nu venea. 
Uhm simțea în el toate nerăbdările şi teama: 


„Dacă Anthar se va duce la peşteră ? Dacă nu va 
fi împiedicat să treacă peste Focul cel Mare ? 
Dacă...” Uhm, în vale, aştepta pe Anthar, şi 
Anthar nu venea ! Uhm urla, chemind pe Anthar. 
Dar lumea părea pustie, şi vinătorii ştiau că şi 
aici Anthar bintuise şi alungase toată făptura. 
Luna se subtiase atit de tare, încît abia mai ră- 
măsese o umbră din ea, şi Vanu spusese 
vinatorilor : 

— În noaptea de mîine, focul cel mic de pe cer 
nu se va mai aprinde. 

Vîntul mai rece, din ce în ce mai rece, smulgea 
frunzele de pe ramuri, şi foşnetul uscat încurca 
sunetele. Vinatorii dormeau în peşteră şi astupau 
cu bitele intrarea. Peştera era strimtă şi deschisă 
deasupra, printr-un cotlon îngust şi lung. Dar 
nici Uhm nu s-ar fi putut urca pînă la el. Uhm 
nu ar fi vrut ca vinătorii să doarmă în peşteră, 
fiindcă Anthar putea să vie şi noaptea, dar Vanu 
şi Lan spuseseră că afară, în noapte, Anthar ar fi 
putut să-i ucidă mai lesne. Uhm simţea că nu e 
bine, dar nu găsea cum să-i spună lui Vanu. li 
era dor de Luuh. 

În dimineaţa aceea, Uhm stătea în vale şi urla, 
cu gîndul la Luuh, şi într-un fel nu-l mai aştepta 
pe Anthar, cînd văzu, acolo sus, rotindu-se 
Marani. Atunci Uhm ştiu că Anthar ucisese un- 
deva, departe, dar nu prea departe ca urechile lui 


Anthar să nu prindă strigătele sale purtate de 
vînt. Întorcîndu-se către peşteră, răcni : 

— Anthar a ucis acolo — şi cu mina arătă că- 
tre locul de unde soarele se ridica treptat în di- 
mineata rece. Anthar e aproape ! 

Anthar era mai aproape decît gindea Uhm. 
Anthar — mare, galben tărcat cu negru — ieşi 
din Ierburile Înalte care se întindeau dincolo de 
pădurea ce se sfirşea într-un fel de hățiş subțire. 
Anthar venea domol spre Uhm, şi Uhm se înfioră, 
văzînd cit este fiara de uriaşă. Capul lui Uhm 
abia dacă i-ar fi ajuns la umăr, iar în gura căsca- 
tă bita lui ar fi intrat ca într-o peşteră. Uhm aş- 
tepta, privind, şi măsura salturile lui Anthar în 
gînd. Anthar se opri şi privi pe Uhm, Uhm simți 
privirea verde şi ştiu că Anthar nu e flamind, 
cum nu fusese nici Ranu. Anthar deschise gura 
şi urlă prelung, şi Uhm ştiu că se va napusti. 
Uhm se răsuci şi săgetă în goană pe povirniş, cu 
Anthar venind în salturi lungi, uşoare, fără să 
facă nici un zgomot. Uhm socotise că trebuie să 
fie destul de aproape de fiară, dacă vrea ca ea să 
se năpustească să-l prindă, chiar în gura peşte- 
rii, şi se întreba dacă nu va fi prea aproape ! Cînd 
îşi simți trupul la adăpostul lutului, se întoarse 
şi văzu, la lumina verzuie ce curgea de sus, prin 
cotlon, capul lui uriaş în strimtoarea intrării. 
Anthar intrase. Uhm auzi izbitura bitelor şi o 


văzu in ochii fiarei care urla. Dar Anthar nu era 
Ranu ! Anthar, în loc să iasă spre în afară, cum 
spusese Uhm că va face, se propti cu ghearele 
ascuţite, le înfipse în lutul bătut — şi dintr-o 
smucitură cumplită îşi trase tot corpul în peştera 
pe care aproape o umplu. Gura îi era acum atît 
de aproape de Uhm, încît el pricepu că nu o va 
mai vedea niciodată pe Luuh. Între jivina schilo- 
dită, cu picioarele din spate fărimate, şi el mai 
erau mai puţin de trei lungimi de om. Şi Anthar, 
pe ghearele ascuţite, se trăgea către el. Uhm ve- 
dea bine că nu poate să izbească fiara fără să se 
apropie de gheare, şi cu o singură labă Anthar 
l-ar fi putut ucide uşor. Uhm simțea în spate 
răceala peretelui de lut şi ştia că nu are unde să 
se ducă şi aştepta să simtă colții sfişiindu-l, dar 
se bucura, fiindcă Anthar era învins, cum fusese 
învins şi Ranu. Anthar nu va mai ucide lingė 
peştera unde ardea Focul cel Mare şi unde aştep- 
ta Luuh. 

Cînd peste coama fiarei, care treptat se apro- 
pia de el cu gura căscată, Uhm văzu pe Vanu 
strecurindu-se prin deschizătura strimta, începu 
să urle, ca să nu audă Anthar ce se petrece în 
spatele lui. Vanu se furişă prin dreapta, în timp 
ce Lan intra şi se furişa prin stînga. Uhm urla, 
amenintind cu bita uşoară, aproape de botul căs- 
cat al fiarei care încerca să-l prindă cu ghearele 


lucioase şi lungi. Ochii îi erau atintiti pe Uhm, 
numai pe Uhm, la care voia să ajungă. Izbiturile 
bitelor lui Vanu şi Lan răsunară în acelaşi timp, 
una lingă alta, pe teasta uriaşă. Oasele trosniră 
îngrozitor. Un tremur cumplit zgudui fiara. Şi 
încă o dată bitele loviră. Uhm privea pe Vanu şi 
pe Lan — cu piepturile năduşite şi coamele negre 
aruncate spre spate şi încurcate de vint. Bitele 
lor loveau şi stinseră ultima licărire de viață. Apoi 
veniră lîngă Uhm, şi Vanu, sprijinindu-se în bita, 
între capul lui Anthar şi Uhm, spuse : 

— În fața Focului cel Mare, locul tău este între 
mine şi Lan. Vei împărți carnea vinatorilor cu 
mine şi cu Lan. Lan dădu din cap, şi Uhm văzu 
năduşeala ca o rouă pe fruntea largă, şi un 
zimbet în ochii mari, albaştri, aşa de asemănători 
cu ai lui Luuh. 

— Vanu şi Lan sînt fiii lui Anthar, spuse Uhm, 
şi în el cînta o bucurie mare, atît de mare, încît 
parcă ar fi fost o durere — aşa o simțea de tare. 


* 


Pielea lui Anthar dormea la soare, pe platfor- 
ma din fața peşterii în gura căreia ardea Focul cel 
Mare. Femeile, în soarele cald, curățau pieile lui 
Sivi, ale lui Savani, ale lui Nalc şi ale lui Rapi, 
afumau carnea sau o puneau în bătaia vintului, 


să se usuce. Femeile mici şi bărbaţii mici se ju- 
cau în jurul scorburii, ieşind şi intrind prin ea ca 
printr-un cotlon. Nevinătorii — cu Vahu şi Sag, 
ca să-i apere — plecaseră să culeagă fructele 
dulci şi roşii, ascunse în iarba groasă a pădurii. 
Carapacea cea mare oglindea cerul lingă mîna 
dreaptă a lui Luuh. Farik, Mohr, Tarh şi Gom 
făcuseră un foc în vale şi tocau rădăcinile bitelor 
uşoare, din care acum fiecare vinător voia să aibă 
una. Durg, Uhm şi Vixoh — care nu era încă 
vinator, şi-i ajungea lui Uhm numai la piept — 
ciopleau piatra, iar Durg arăta lui Vixoh, cum îi 
arătase şi lui Uhm. Stril — pasărea alb cu negru 
— săgeta cerul în lung şi lat, şi Fral ciripea 
urcînd sus, sus, în lumina calda. Vanu şi Lan se 
apropiară de Uhm şi, aşezindu-se lingă piatra 
mare pe care carapacea mică stătea plină cu apă, 
Vanu spuse lui Uhm : 

— După a doua vinătoare mare de Sivi vom 
duce vinătorii, femeile mari şi mici, bărbații mici 
şi nevinatorii la peştera mare de la marginea ape- 
lor mari, pe drumul ştiut de tine. 

Lan dădu din cap, privind către Uhm. Uhm 
ascultă în sine cîntarea nenumărată a valurilor 
şi, ridicînd fruntea, privi către Luuh, şi Luuh 
simți privirea lui Uhm, şi ochii lor se intilnira. 

— Tu, fiul lui Ranu, vei merge în fața mea şi a 
lui Lan, fiii lui Anthar, ca să arăţi drumul, hotărî 


vocea lui Vanu, dar Uhm nu-l asculta. Vedea in 
minte faleza înaltă, apa albastră şi albă, cu răsu- 
flare uriaşă, şi desfăşurarea nisipurilor galbene, 
atît de fierbinți. 

